text:
Gela
Gela è nna città di 72.444 abbitanti dâ pruvincia di Caltanissetta e ca s'attrova ntâ costa miridiunali dâ Sicilia. L'abbitanti si chiàmanu gilisi. È pi nùmmaru d'abbitanti, lu sestu cumuni sicilianu (doppu Palermu, Catania, Missina, Sarausa e Marsala), e è lu centru agrìculu, nnustriali e cummirciali cchiù mpurtanti ntâ sò pruvincia. Antica culonia greca, la cità si sviluppau ntô vintèsimu sèculu grazzî ô polu petrolchìmicu. Di dicenni li gilisi attènninu la stituzzioni dâ dècima pruvincia siciliana cu Gela capulocu.
Ìndici
Nomu dâ citati
Gela è ua citati di cchiù di dui mila anni e ntô cursu dî sèculi canciau cchiù voti lu nomu:
- Lindioi: è lu nomu dû primu nzidiamentu culuniali c'acchiana ô sèculu VIII a.C
- Ghelas: è lu nomu dâ gluriusa culonia dòrica funnata ntô 689 a. C. e distruduta difinitivamenti ntô 288 a.C. Diriva dû nomu ndìgginu dû Gela ca sfocia a est e ca signìfica prubbabbirmenti "vurticusu" o "jèlidu"
- Massa Ghelas: unu di l'appillativi attribbuutu dî rumani â zona di la Gela antica
- Culunnariu: nomu datu â lucalitati pirchì carattirizzata dî ruvini dî templi (chî culonni)
- Eraclea o Heraclea: nomu dû borgu àrabbu medievali funnatu apprima di l’annu 1000 ntâ parti cintrali dâ cullina gilisa.
- Terranova (Terra nova): nomu dâ citati funnata ntô 1233 dû reghi Fidiricu II di Svevia ditta macari Eraclea (Riggistri Vaticani);
- Terranova di Sicilia: ntô 1862 vinni agghiunciuta la spicificazzioni “di Sicilia” pi diffirinziari chistu di l'àutri centri taliani cû midèsimu nomu;
- Gela: lu gluriusu nomu ristituutu ntô 1927 â citati p'arricurdari li fasti dâ citati clàssica antica.
Giografìa
Lu tirritoriu di Gela è pi mitati chianiggianti e pi mitati cullinari e è cumprisu tra la fascia custera miridiunali e li tirritori di Vutera, Mazzarinu, Niscemi e Acati. La costa, vascia e rinusa, prisenta a tratti dî pareti e rocci di furmazzioni argillusa o carcària sempri priciduti dû rinili. A li spaddi dâ citati si stenni la secunna chianura di l'ìsula p'estenzioni. Lu Golfu di Gela, anchiu e picca prununzatu, è lu cchiù vastu dâ Sicilia. Longu la costa sunnu prisenti tri furmazzioni cullinari dî quali li primi dui sunnu quasi "giamelli": chidda supra la quali sorgi la citati stòrica, chidda di Muntilunungu e chidda di Mànfria. La prima è quasi cumpletamenti mmaduta dî custruzzioni mentri l'àutri dui sulu parziarmenti.
Clima
La citati e la fascia custera currispunnenti gòdinu dû clima miditirràniu, cu mmernu cchiuttostu miti e stati mudiratamenti càuda. Li pricipitazzioni sunni cchiuttostu scarsi (circa 350 mm a l'annu), n granni parti cuncintrati tra l'autunnu e lu mmernu e sunnu friquenti pirìudi longhi di siccitati di stati. Lu tirritoriu gilisi è assai vintuliatu e è chiddu cchiù assulicchiatu n Europa.
Culligamenti e trasporti
La citati si junci principarmenti attraversu strati nazziunali a scurrimentu viloci o tràmiti ferruvìi.
Culligamenti stratali
Gela òccupa na pusizzioni di baricentru rispettu a nummarusi strati statali siciliani. È attravirsata dâ statali 115 c’unisci Sarausa a Tràpani attraversu Rausa e Girgenti. Nortri si junci di: Catania tràmiti la SS 417 di Caltaggiruni; di Castruggiuvanni e Chiazza Armerina attraversu la SS 117 bis "nord-sud" (c’havi a culligàrisi a Santu Stèfanu di Camastra); di Caltanissetta siquennu la SS 626 "dâ Valli dû Salsu" ca sbucca supra la SS 115 Licata-Gela n cuntrata Burgiu (Vutera); di Riesi e Mazzarinu pigghiannu la statali 190. Nfini tràmiti strati pruvinciali si pò jùnciri di: Niscemi, Scuglitti e Vutera. Gela è capulìnia dâ strata eurupea E45 e è nortri privista comu puntu d'agghicata di l'autustrata A18 Missina-Sarausa-Gela. La Tanginziali citatina fu custruuta surtantu pi nu trattu brevi di circa 4 chilòmitri n cuntrata Farellu e, ntê pruggetti, avissi a passari a latu dâ citati evitannu accussì lu tràfficu e culligannu megghiu la zona est (portu e zona nnustriali) cu chidda uccidintali (Manfria e Falcunara) unennu li vari strati statali.
La citati è culligata attraversu sirvizza muderni d’autulìnia a tutti li capulochi siciliani (eccettu Tràpani e Missina) e cu li lucalitati principali dî pruvinci cunfinanti e di l'hinterland. Li culligamenti cchiù assìdui sunnu chiddi cu Catania, Palermu, Caltanissetta, Castruggiuvanni e Girgenti. Li capulìnia dâ citati, senza na vera e propia stazzioni di l’autubbussi, sunnu: lu chiazzali dâ stazzioni firruviaria (attrizzatu cu pinzilini e bigghiettarìa); via Palazzi di frunti lu ngressu di lu Spitali Vittoriu Emanueli; viali Cortimaggiuri ntê pressi dî "muretti" (quarteri Macchitella). Quarchi annu ‘n arreri fu criata na stazzioni di l’autubbussi n cuntrata Cantina Sociale ma, nun utilizzata, fu distruduta dî vànnali.
Culligamenti firruviari
Gela è dutata di stazzioni firruviaria muderna e granni junciuta di treni riggiunali. È stazzioni ntermedia dâ lìnea a binariu ùnicu Caniattì-Mòdica (Caltanissetta-Sarausa) nunchì stazzioni di punta dâ ferruvìa Catania-Caltaggiruni-Gela. A càusa dâ lintizza dî lìnii lu menzu firruviariu è picca utilizzatu dî gilisi.
Culligamenti marìttimi
Gela è dutata di dui strutturi purtuali e una terza è abbannunata di dicenni (lu puntili sbarcatoru): lu portu-ìsula e lu portu rifuggiu (rispittivamenti portu mircantili e portu turìsticu-piscarizzu). Lu portu-ìsula è attrizzatu p’accògghiri navi mircantili di stazza grossa e àutri catigurìi di menzi navali sulamenti n casi d’emirgenza cu auturizzazzioni spiciali dâ lucali Capitanarìa di portu. Lu portu rifuggiu prisenta na mmuccatura cu funnali assai arriduciuti (menu di 2 metri) tantu di cumprumèttiri lu tràfficu dî mmarcazzioni cchiù nichi. È comu egghiè discretamenti attrizzatu p’accògghiri mmarcazzioni nichi di passaggiu (Canteri navali). Nta l’ùrtimi anni fu uggettu di mmistimenti pùbbrici e privati cr la riqualificazzioni dû molu e la criazzioni di nummarusi pyntili d'ormeggiu privati ncintivati dâ crìscita dî prupietari di barchi di diportu. Nu finanziamentu di 67 miliuna d’èuru avissi a sèrviri ô sò ampliamentu e ô migghiuramentu dî sirvizza e di l’attrizzaturi purtuali.
Culligamenti aèrii
L’ariuporti cchiù vicini â citati di Gela sunnu chiddu di Catania (110 km) e chiddu di Palermu (220 km). Quannu veni attivatu l'ariuportu di Còmisu (45 km) è prubbàbbili ca parti dî viaggiatura gilisi trova cchiù cmminienti utilizzari st'ùrtimu.
E' n pruggettu di diversu tempu n'ariuportu di rializzari ntâ Chiana di Gela, n cuntrata Ponti Alivu unni piràutru asisti già na pista aèria criata duranti la Secunna Guerra Munniali.
Lu tirritoriu è dutatu di n'elipista (centru dirizziunali Enimed di cuntrata Ponti Alivu) e d’un Campu di Volu n cuntrata Fìmmina Morta.
Trasporti urbani
Lu sirvizziu di trasportu urbanu n citati è gistutu di l’AST (Azzienda Siciliana Trasporti). La lìnia cchiù friquintata è la n. 1 ca culliga la stazzioni firruviaria ô centru, Capusupranu (Spitali) e Macchitella. Li vari riuna citatini si ponnu jùciri appoi di l’accussidditti “navetti” (12 lìnii), autubbussu di diminzioni nichi cchiù adatti a li diminzioni di li strati gilisi. Lu culligamentu câ frazzioni di Manfria è gistitu di na ditta lucali. Pî fistivitati vènninu stituiti cursi straurdinari pi culligari megghiu la citati ô centru e ô cimiteru (fora dâ citati) di Farellu. Ntê misi dâ stati arcuni autubbussi sèrvinu lu Longumari citatinu.
Storia
Li tempi antichi
Comu dici lu stòricu Tucìdidi: "A funnari Gela foru nzèmmula Antifemu di Rodi e Entimu di Crita; iddi si purtaru appressu li culoni dî sò paisa di pruvinenza; chistu successi quarantacincu anni dopu la funnazzioni di Sarausa".
Lu paisi pigghiau lu nomu dû ciumi Gela, ma lu postu unni ora si trova lu paisi e chi prima era circunnatu dî mura, si chiama Lindioi, àppinu leggi dòrichi. Pressappocu 108 anni dopu la culunizzazzioni, li Geloi funnaru Girgenti, chi pigghiau lu nomu dû ciumi chi si trova ddà vicinu; nni fìciru funnatura Aristinu e Pistilu, e cumannaru di usari li stissi liggi di Geloi". E primi tempi di la sò storia Gela appi un guvernu ripubblicanu ma lu partitu dî nòbbili cumannava cu la priputenza, allura ci foru ribilliuna e mmazzatini, e ci foru pirsuni chi àppiru a scappari e si eru a mmucciari a Mactoriu chi si truvava dû munti Bubbunia.
A pinzari a ripurtari li fuiuti a Gela ci pinzau, sulu cu la bona parola, Telini chi era un sacirdoti dî divinità nfirnali, Plutoni, Cèrbiru, Caronti e Minossi. Lu pirìudu ripubblicanu durau finu a quannu Cliandru nun divintau tirannu. Dopu setti anni di tirannìa un cittadinu gelou, Sabellu, lu mmazzau. Dopu Cliandru fu sò frati Ippòcrati a divintari tirannu. Sutta iddu la putenza di Gela criscìu finu ô puntu chi la megghiu parti dî città grechi dâ Sicilia finìu sutta lu sò cumannu, inclusa Sarausa. Duranti tutti chisti vicenni, lu cumannanti di la cavallarìa di Gela, Giluni, figghiu di Dinumeni e discinnenti di Tilini, si fici canùsciri pi lu sò curaggiu e valuri. Ippòcrati murìu nnô 486 a.C. mentri cummattiva contru li Sìculi di Ibla Erea; a la sò morti Giluni si fici acclamari tirannu.
Dû 485 a.C. cu la caliuna di fari fari la paci fra li nòbbili e la plebbi di Sarausa, si proclamau tirannu puri di chista àutra città. Giluni prifiriva però Sarausa a Gela, allura lassau lu guvernu di Gela a sò frati Giruni e iddu si trasfirìu a Sarausa. Di chistu mumentu in poi Gela puliticamenti persi lu sò pristiggiu.


c: text/html

text:
953
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- La cità di Bova in Calabbria subbisci n'attaccu mpurtanti di l'emiru di Sicilia Hassan Ibu-Alì. Assai forru ammazzati e autri forru mannati comu schiavi in Africa.
Nati[cancia | cancia la surgenti]
Morti[cancia | cancia la surgenti]
- Ismâ`îl al-Mansûr bi-Nasr Allah, califfu fatimita.

robotstxt: allowed

filter: keep


text:
Piacenza
Piacenza è na cità di l'Emilia-Rumagna a circa 60 chilomitri a sud est di Milanu. Havi na pupulazzioni di circa 100'000 abbitanti. É la citati principali e lu capulocu ecunòmicu e amministrativu di l'omònima pruvincia.
Monumenta[cancia | cancia la surgenti]
La citati di Piacenza è china di monumenta di li diffirenti èbbichi e stili architittònichi. Li principali sunnu:
- Palazzi:
- Palazzu Comunali, dittu anche Palazzu Goticu
- Palazzu Farnese
- Musei:
- Museu dû Palazzu Farnese
- Galleria d'arti moderna Ricci Oddi
- Collegiu Alberoni
- Chiesi:
- Duomu
- Basilica di Sant'Antoninu
- Basilica di San Savinu
- Basilica di San Sistu
- Tiatri:
- Tiatru Municipali
- Altru:
- Piazza Cavalli
- Viale pùbblicu passeggiu dittu anche Faxhall


text:
St. Paul's Bay
St.Paul's Bay (o San Pawl Il-Baħar 'n lingua maltisa) è situata ntâ zona nord-est di l'ìsula di Malta, a 16 chilòmitri dâ capitali Valletta, ntê banni di Buġibba e Qawra.
Lu sò nomu si rifirisci ô naufraggiu di Santu Paulu, prisenti nti l'Atti di l'Apòstuli, ntê ìsuli situati ntâ plaja, ca vèninu chiamati appuntu St.Paul Isles (Ìsuli di Santu Paulu).
Li lucalità di Burmarrad, Qawra, Buġibba, Xemxija, Mselliet e San Martin, accussì comu parti di Bidnija, Mistra e Għajn Tuffieħa fòrmanu lu Cunzigghiu Lucali di San Pawl Il-Baħar. La zona si stenni pi 14,47 km².
La pupulazzioni risidenti ntô 2002 era di quasi 12.000 pirsuni, ca pirò pìgghianu li 60.000 quannu è lu pirìudu estivu, pi via dê villiggianti maltisi e furisteri ca vèninu ntâ zona pi trascùrriri li vacanzi.


text:
Guerra civili miricana
La Guerra civili miricana, nota videmma comu Guerra di sicissioni, vinni cummattuta ntê Stati Uniti dû 1861 ô 1865 tra li Stati sittintriunali, abbituarmenti ndicati comu USA, l'Unioni, lu Nord, o li Yankees, e na parti dî Stati sicissiunisti miridiunali, pî quali vali sulitamenti la ndicazzioni di Cunfidirazzioni dî Stati di Mèrica (CSA), la Cunfidirazzioni, lu Sud, li Ribbelli, o li Dixies.
Quatru ginirali[cancia | cancia la surgenti]
Ntâ prima mitati di l'800, lu prubblema dâ schiavituti dividìu li Stati Uniti. La schiavituti avìa scumparutu ntô nord ndustrializzatu, li cui prudutti èranu prutiggiuti dî dazzi, e ca anzi accugghìa li schiavi fuggitivi c’attruvàvanu mpiegu ntâ ndustrìa comu manudòpira a vasciu costu, ma la schiavituti parìa nun eliminàbbili ntô Sud, privalintimenti agrìculu, c’avìa mantinutu attivi li scanci ecunòmici câ matripatria britànnica. Li chiantatura di cutuni e li pruduttura di tàbbaccu dû Sud nun putìanu fàciri a menu (‘n n'èbbica di carenza assuluta di miccanizzazzioni) di manu d'òpira a bon prezzu mentri li dazzi, chî quali lu Nord prutiggìa li propi prudutti, facìanu dammaggiu a li cummerci dî Stati miridiunali.
Lu cuntrastu tra schiavisti e antischiavisti si fici sempri cchiù aspru/àspiru. La burghisìa citadina dû Nord prisintava l'abbulizzioni dâ schiavituti comu n’òbbricu murali e na nicissitati nazziunali. Li cchiù addumati dî schiavisti appuiaru la sicissioni dû Sud di l'Unioni p’addifènniri l'autunumìa, macari liggislativa, dî Stati c’avìanu furmatu la primitiva Cunfidirazzioni. La guerra civili apparìa nun evitàbbili videmma a l’abbulizziunisti dû Nord, ca funnaru lu partitu ripubbricanu. Lu prubbrema di l'abbulizzioni di parti di Washington dâ liggislazzioni ca cunzintìa ‘n certi Stati la schiavituti, esurbitava sècunnu tanti citadini dû Sud dû prubbrema squisitamenti murali dâ licitati o menu dâ schiavituti. Unu dî principi supra cui s’avìa basatu lu primitivu Pattu ca ntô XVIII sèculu avìa purtatu â nascita di l’USA era zoccu cuncidìa nu risirvatu duminiu liggislativu dî sìnguli Stati ‘n materia civili, cummirciali e pirfinu pinali (cumprisi ditirminati formi d'umicidiu), a tutali schiusioni dâ liggislazzioni fidirali ca, mmeci, tinnìa a allargari ntô XIX sèculu lu propiu raiu di ntirventu e a ntramèttirisi ‘n arcuni sitturi ca nzinu a tannu avìanu ristati propi dî Stati. La libbirtati di mantèniri na liggislazzioni ca cunzintìa l'ubbrobbriu dû schiavismu era ritinutu – a dda banna dû tema spicìficu – nu nun rinunciàbbili drittu di na parti dî Stati (nun tutti dû Sud) e comu tali la schiavituati addimurau nfatti, nzinu ô terzu annu dâ Guerra civili, ‘n vicuri ‘n certuni Stati ca s’avìanu uppunutu militarmenti cû Nord ô prucessu sicissiunista ntintatu di na parti dû Sud.
La custioni dâ schiavituti[cancia | cancia la surgenti]
La custioni dâ schiavituti eccitau cirtamenti l'upinioni pùbbrica e la mubbilitau ma fu lungi dû custitùiri la causa strutturali dâ guerra civili c’avissi di ddà a picca spluduta. La causa riali nfatti, cu na certa simprificazzioni, cunzistìa ntâ vuluntati dî Stati dû Sud di cunzirvari (macari a priscinniri dâ materia dû cuntènniri) li propi privileggi liggislativi e d’evitari ca lu Cuvernu fidirali a Washington nni limitassi nun liggittimamenti la purtata.
Garibbardi (a puru tìtulu asimprificativu), puru cuntattatu d’ Abraham Lincoln affinchî assumissi lu cumannu dî forzi armati uniunisti ntô mumentu ‘n cui lu Prisidenti accuminzau a dubbitari dî capacitati di George B. McClellan, rifiutau cu na pricisa lòggica la pruposta pirchî li raggiuni dâ sô simpatìa (e, ô pari sô, di Mazzini) pû Sud era di circari, ‘n misura nun trascuràbbili, ntâ sô ustilitati versu li tinnenzi accintratrici statalìstichi (nun pirsunificati ‘n stu casu dû Nord), ca lidìanu a sô modu di pinzari li principi d’autunumìa ‘n cui iddi firmamenti cridìanu, senza scurdàrisi la scarsa simpatìa ca quasi tutti li patrioti ripubbricani taliani happiru pû diriggismu ecunòmicu e pû prutizziunismu e la sô simpatìa mmeci pû libbierismu ecunòmicu ch’era carattirìsticu dî Stati dû Sud statunitenzi. Nun ammancaru pirsunalitati ca mmeci judicaru (e siquìtanu a judicari ancora òi) la custioni dâ guerra di sicissioni ‘n tèrmini di pura e sèmprici ustilitati pû stitutu dâ schiavituti, trascurannu àutri cunziddirazzioni di caràttiri cchiù ecunumicìsticu, tantu ca sarìa mpussìbbuli fàcirisi nu propiu judizziu basànnusi sclusivamenti supra li dichiarazzioni e li scritti di ntillittuali e pulìtici dû XIX e dû XX sèculu.}}
L'abbulizziunista ripubbricanu Abraham Lincoln fu eliggiutt prisidenti ntô 1860. Li Stati dû Sud, ntô 1861, dichiararu la sicissioni e si dèttiru nu novu cuvernu comu Cunfidirazzioni dî Stati di Mèrica (Confederate States of America, CSA). Lu 12 d’aprili di 1861, scattau la guerra di sicissioni, tra li Stati Cunfidirati dû Sud e li Stati di l'Unioni dû Nord. Lincoln prucramau la libbirtati di tutti li schiavi dû 1 di jinnaru di 1863, ma ntô 1863 cci fu na serî di vittorî sudisti e sulu a fatica lu novu cumannanti ‘n capu dî forzi uniunisti, lu ginirali Ulysses S. Grant, arriniscìu a abbuccari la situazzioni. Li sicissiunisti oramai travurciuti dâ crisi ecunòmica, subbiru na serî di scunfitti ntâ sècunna mitati dû 1864. Grant ntrasìu a Richmond e lu ginirali sicissiunista (ma puru iddu abbulizziunista) Robert E. Lee fu custrinciutu â risa/rinnuta (9 d’aprili di 1865) a Appomattox Court House (Virginia). N’anticchia doppu Abraham Lincoln fu assassinatu dûn sudista lu 14 d’aprili di 1865. Fu accussì vanificatu lu sô nòbbili pruggettu di riunificari murarmenti lu Paisi senza ricurriri a arcuna pulìtica di vinnitta/minnitta, o comu e gghiè affrittiva, ntê cunfrunti dî frati scunfitti dû Sud. Li vari Cuverni fidirali uptaru mmeci pi na pulìtica di signu diamitrarmenti uppostu e lu Sud, a longu prisidiatu militarmenti ‘n forzi, accuminzau a nèsciri sulu ê nizzi dû XX sèculu dâ divastanti crisi ecunòmica ‘n cui avìa sdirrubbatu, grazzî videmma â scummigghiata ntô sô suttasolu di mpunenti e ricchi jacimenti di pitruliu.
Analuggìi[cancia | cancia la surgenti]
Li causi ca purtaru â guerra civili miricana nun sunnu piculiari dû statu d'oltri-ucèanu ma s’attròvanu macari nta àutri Stati comu la Svizzera. Ccà, ntô 1847-48, s’happi la Guerra dû Sonderbund ca partìa dî midèsimi mutivazzioni di chidda miricana.
Vuci currilati[cancia | cancia la surgenti]
- Storia dî Stati Uniti di Mèrica
- Guerra di ndipinnenza miricana
- Storia dî Stati Uniti (1784-1861)Template:Link AdQ


text:
Panthera tigris
La tigri (Panthera tigris, Linnaeus 1758) è nu mammifiru di la famigghia di li felidi. C'un pisu ca pò agghicari nzinu a li 300 kg, la tigri è lu chiù granni di chiddi ca sunnu chiamati "granni filini" ca custituiscinu lu gèniri Panthera (tigri, liuni, jaguaru, liupardu e liupardu di li nivi), e è l'ùnicu felidi a arrivari a junciri li diminziuni di li chiù granni felidi di la pristoria. È videmma un pridaturi alfa, s'abbrancica dunca a lu pizzu chià autu di la catina alimintari, nun avennu pridaturi nti la natura, nun cunzidirannu pirò l'òmu. Òrtri chi di li granni diminziuna, è carattirizzata macari di lu particulari culuri nzavacciatu di lu manteddu ca c'aggiùva a "scicari" visivamenti li fiùra di l'armali: lu disegnu di lu manteddu cancia tannicchia di suttaspeci a suttaspeci. Ci su pirò macari canciati nti lu culuri di lu manteddu, suprattuttu nti la suttaspecia numinali 'Panthera tigris tigris' (tigri inniana "di lu Bengala"), la chiù cumuni ntra di chisti è chidda cu strisci niuri supra a lu jancu.
Vuci lijati[cancia | cancia la surgenti]
Lijami a fora[cancia | cancia la surgenti]
- (EN) Save The Tiger Fund (STF) Situ ufficiali di lu prucettu munniali pi la sarvata di la tigri;
- (EN) National Tiger Conservation Authority Situ ufficiali di lu “Project Tiger” di lu Cuvernu Innianu;
- (EN) Save China's Tigers Situ ufficialu di lu prucettu di sarvata cinisi;
- (EN) Sundarbans Tiger Project Research and Conservation of tigers in the largest remaining mangrove forest in the world;
- Tigri nti lu situ WWF;
- (EN) Tiger Conservation Securing a future for Tigers in the wild;
- (EN) Tigers in Crisis Information about the Earth's vanishing Tigers;
- (EN) Live Tiger Webcams Live Webcam of Tigers at a Zoo;
- (EN) BBC Wildfacts: Tiger
- (EN) Tiger Haven Sanctuary;
- (EN) ARKive images and movies of the tiger (Panthera tigris);
- (EN) 21st Century Tiger situ di lu 12° annu di la tigri (calannariu cinisi).
- (EN) Animal Diversity Web: Panthera tigris (tigre) Scheda di la tigri di lu musèu zûlòggicu di la univirsitati dû Michigan
- (EN) Smithsonian Zoogoer National Zoological Park Scheda supra a la tigri di l'istitutu zûlòggicu Smithsonian


text:
Jardinu zen
Lu jardinu zen (枯山水 karesansui, o jardinu firrignu) è nu jardinu tìpicu dâ cultura giappunisi, di cui l'elementi (acqua, chianti, petri) vennu rapprisintati pi na manera simmòlica di petri e l'agghiara. L'acqua veni rapprisintata dî "ciumi" d'agghiara, cû solu di petri grossi, abbirsati nt'un modu naturali, anzi disordinati, câ ntinzioni di simmuliggiari lu dinamìsimu dî formi dâ natura.
Lu cchiù cèlibbri jardinu zen è chiddu dû tempiu di Kyōto.
Li jardina zen mminiatura sunnu chiamati bonseki.


text:
Cummattimentu di Hastings
Lu cummattimentu di Hastings abbinìu lu 14 di uttùviru, 1066 a circa 13 km di Hastings, tra l'asèrcitu di Aroldu II, re di l'Anglusassuna, e chiddu di Gugghiermu lu Cunquistaturi (chi poi addiventa Gugghiermu I di Ngriterra), duca di Nurmannìa comu Gugghiermu II. Luttaru pû cuntrollu dâ Ngriterra.
A ddu tempu la Ngriterra suffrìu l'attacchi dî Vichinghi chi spissu cci fìciru smaccu ê paisi apressu la costa ngrisa. Lu duca di Nurmannìa s'apprufittau dû fattu chi Aroldu II stava luttannu contra l'esercitu dû re vichingu Harald III di Norveggia nord di l'ìsula. L'asèrcitu di Gugghiermu era furmatu suprattuttu dâ cavallarìa e cu sta furtuna, àppiru abbastanti tempu pi traspurtari tutti quanti dâ Francia nnâ Ngriterra.
Quannu Gugghiermu si sbarcau supra la terra ngrisa n'asèrcitu ngrisi appi a jiri ô sud sùbbutu p'affruntàricci. Lu cummattimentu chî norviggisi cuntinuava, dunca st'armata nun rapprisintau chidda cchiù forti, e sparti di chissu, àppi a viaggiari na granni distanza prima d'arrivari unni li nurmanni s'attruvàvanu.
Pû fattu ca lu cummattimentu durau pi tanti uri, era naturali ca nfini li nurmanni cci pigghiaru lu megghiu. Duranti lu scontru Aroldu murìu (cu na fileccia nta lu sò occhiu), e Gugghiermu addivintau lu re dâ Ngriterra cû nomu di Gugghiermu I, rapprisintannu la fini dû regnu di l'Anglusassuna ntâ Ngriterra.


text:
Rasolu di Occam
Lu Rasolu di Occam (o Rasolu di Ockham's) eni nu principiu. Senti a diri ca la spiegazzioni cchiù sèmplici eni di sòlitu la megghiu spiegazzioni. Stu principiu eni attribbuitu a Gugghiermu di Ockham, ca era nu lòggicu e frati franciscanu nta lu quatturdicèsimu sèculu.
Lu principiu dici ca si ci sù diversi raggiuni picchini quarchi cosa succedi, la raggiuni cchiù sèmplici di spiegari eni di sòlitu la megghiu raggiuni. Nta la lingua latina di sòlitu eni chiamata lex parsimoniae, "la liggi di l'econumìa":
entia non sunt multiplicanda praeter necessitatem
putissi èssiri tradottu:
li cosi nun avìssuru a èssiri murtipricati cchiù assai dû nicissariu


text:
Catalugna
La Catalugna (n catalanu: Catalunya e n spagnolu: Cataluña) è la riggiuni cintrali di l'aria unni si parra lu catalanu, e è una dî 17 cumunitati autònumi dâ Spagna, ntâ parti nord orientali dâ pinìsula. Fa 32.114 chmq;, ccu na pupulazzioni di 6,5 miliuna di abbitanti e havi Barcillona comu capitali.
La Catalugna custituisci lu nùcliu origginali e la parti dû tirritoriu cchiù mpurtanti unni è prisenti la lingua e la curtura catalana. La riggiuni sturica dâ Catalugna cumprenni macari la Catalugna sittintriunali (n catalanu: Catalunya Nord), na pruvincia dâ Francia dû 1659. La cunfinanti riggiuni di Valencia (n catalanu: València), li Isuli Baliari (n catalanu: Illes Balears), Andorra, e n'aria cunfinanti di l'Aragona (nfurmarmenti chiamata a Francha de Lebante) sunnu strittamenti assuciati sturicamenti e linguisticamenti ccâ Catalugna. L'aria ntera è nurmarmenti nnicata comu Paisi Catalani (n catalanu: "Països Catalans").
Lu tèrmini Catalugna è talvota usatu dî catalani ppi ndicari tutta l'aria unni si parra lu catalanu. Nta chistu casu la Catalugna è chiamata U Principatu (n catalanu: "el Principat") o Catalugna Prupria (n catalanu: "la Catalunya estricta"). Chista tirminoluggìa è usata sulu marginarmenti.
Lu nomu ufficiali dû Cuvernu di Catalugna (nclusu lu Cunzigghiu, lu Parlamentu e lu Prisidenti) è "Generalitat de Catalunya" n catalanu o "Generalidad de Cataluña" n castigghianu (macari siddu n pratica chista forma è rara, a tindènza è di usari lu nomu catalanu puru n spagnolu). Arcuni applicanu scurrittamenti chistu nomu sulu ô Cunsigghiu, comu siddu fossi a midemma cosa dû Gabbinettu. A Generalitat è lu sistema (autònumu) di guvernu dintra lu statu spagnolu, ca nun è sutta l'auturitati diretta dû guvernu cintrali di Madrid.
La riggiuni godi di n'autunumìa estesa e, p'asempiu, havi la sô forza di pulizzìa (Mossos d'Esquadra), ca coesisti ccâ Guardia Civil e la Policia Nacional, diretti dû guvernu spagnolu.
Ô cuntrariu dî cumunitati autònumi di Navarra e Paisi Baschi, nun havi lu sô prupriu sistema fiscali, quinni lu sustintamentu ecunòmicu dâ mministrazzioni riggiunali addipenni quasi cumplitamenti dû bilanciu dû guvernu spagnolu.
La divisioni mministrativa spagnola cumprenni quattru pruvinci: Barcillona, Girona, Lleida, Tarragona.
L'innu dâ Catalugna è "Els Segadors", la bannera è la "Senyera".
La Festa Nazziunali è l'11 di sittèmmiru, data dâ scunfitta di Barcillona a l'esercitu Franco-Castigghianu di Filippu V di Spagna.


text:
Moresnet
Moresnet o Moresnet Niutrali era, dû 1816 ô 1919, nu statu europeu nichissimu di 3,5 km² chi asistìu sulu picchì li dui stati vicini nun pòttiru vèniri a n'accordu di cui l'avissi a pussèdiri. Pirciò, dicideru di fàrilu un tirritoriu niutrali unni tutti dui putìanu cuntrullallu nzèmmula. S'attruvava a circa 7 km sud-ovest di Aquisgrana (Aachen), drittamenti ô sud dunni li cunfini di Girmania, Belgiu e Olanda si ncòntranu supra lu ciumi Vaalserberg.
Chiana[cancia | cancia la surgenti]
Duranti lu Cungressu di Vienna dû 1815 la mappa eurupea era abbastanti ridisignata p'accummudari lu novu bilanzu di putiri. Unu di sti riordini fu tra lu novu Regnu Unitu di paisi vasci e Prussia. Pâ maggiuranza di casi, li dui partiti eranu d'accordu di quali cunfini si trattava, picchì, cchiù o menu eranu sempri li vecchi cunfini. Ma ngiru Moresnet cc'era un prublema. Tra li paisi di Moresnet e Neu-Moresnet, si truvava la minera di zincu di Vieille Montagne ('n Francisi) / Altenberg ('n Tudiscu). Tutti dui vulianu ca sta ricchizza appartinissi a lu sò tirritoriu e ntô 1816 nni si fici un cumprimissu: lu paisi di Moresnet stissu addivintava Olandisi, Neu-Moresnet addivintava na parti Prussiana e la minera e lu villaggiu di Kelmis (La Calamine) attornu a iddu avissi addivintatu, nta lu mentri, tirritoriu niutrali cu tutti dui li nazzioni a stabbiliri nzemmula n'amministrazzioni nta lu stissu tirritoriu.
Lu tirritoriu novu avia na forma di triangulu. A la parti di sutta cc'era la strata principali tra Aachen e Liège. La minera era misa propriu a nord di sta strata. Sparti du lini dritti iavanu a nord facennusi sempri cchiù vicini l'una a l'autra nzinu a iuncisi finarmenti supra lu Vaalserberg. Quannu lu Belgiu pigghiau la sò nnipinnenza di l'Olanda ntô 1830 la terra ô latu olandisi vinia sutta l'amminstrazzioni belgia e pirciò, addivintaru co-amminstratura, puru siddu l'olandisi nun lassaru iri Moresnet nsenzu furmali. Di prima lu tirritoriu vinni cuvirnatu di dui cummissari riali, unu d'ogni latu, ma cchiù doppu Moresnet riciviu cchiû libbirtà amminstrativa quannu vinniru misi lu sinnacu e lu cunzigghiu di li dici membri, cu lu sinnacu capu di statu appuntatu di li dui cummissari.
La vita a Moresnet Niutrali vinni duminata dâ minera di zincu comu la ndustria cchiù granni, chi attraìa assai upiraî dî paisi vicini, cchiù dd la pupulazzioni origginali, ma sta summa nun era mai cchiù granni di 3000. Essiri tirritoriu niutrali appi quarchi avvantaggiu. P'asempiu: li tassi vasci, nenti duana di paisi vicini e prezzi vasci pi tanta roba. Assai sirvizzi, comu lu sirvizziu pustali, fôru spartuti tra Belgiu e Prussia ('n modu simili a Andorra). La pupulazzioni niutrali potti scegghiri a quali milizia e sistema di giustizzia vulianu appartiniri. Nu svantaggiu di sta situazzioni fu lu fattu ca lu populu di Moresnet vinni cunsidiratu senza statu e nun pottiru aviri na forza militari d'iddi stissi.
Dicadenza[cancia | cancia la surgenti]
Quannu nta minera nun cci fu cchiù minirali nta lu 1885, cuminciaru a nasciri dubbi supra la supravvivenza di Moresnet Niutrali. Tanti idei foru avanzati pi stabbiliri Moresnet comu na entità cchiù nnipinnenti, tra li quali c'era l'idia d'un casino e un sirvizziu pustali cu li sò propri francubulliand, anchi si sta urtima idia vinni riggittata di lu cuvernu lucali. L'inizziativa cchiu rimarcabili vinni di lu Dr. Wilhelm Molly, c'avia 'n testa di fari di Moresnet lu primu statu di lu munnu di lingua Esperantu, chiamatu Amikejo ("postu d'amicizia"). L'innu nazziunali prupostu era 'n lingua Esperanta marcia di lu stissu nomu. comunqui, lu tempu stava scadennu pi ddu nicu tirritoriu. Nè lu Belgiu nè la Prussia avianu mai ninunziatu a la patrunanza di lu tirritoriu e versu lu 1900 la Prussia 'n particulari stava pigghiannu nu fari cchiù aggrissivu versu lu tirritoriu e fu accusata di sabbutaggiu e di mpidiri lu prucessu amministrativu pi furzari la situazzioni. Ntô 1914 duranti la Prima guerra mundiali la girmania accupò lu Belgiu e li tudischi si mpatruneru di Moresnet nta lu 1915. Moresnet nun era cchiù niutrali.
Lu doppu guerra cu lu Trattatu Versailles di lu 1919 assistimò la situazzioni cu na "niutralità timpurania" stabbiluta un cintinaru d'anni prima quannu fu dicidutu ca lu Moresnet avissi divintatu parti di lu Belgiu. Li Tudischi pi picca tempu si pigghiaru arreri lu tirritoriu duranti la secunna guerra munniali, ma fu arreri datu a lu Belgiu nta lu 1944. Lu tirritoriu asisti ancora, nta un certu modu, sutta la municipalità di Kelmis/La Calamine nta li Cantuna di l'est di lu Belgiu.


text:
Johann Gutenberg
Johann (o Johannes) Gänsfleisch dittu Gutenberg (circa 1390 - Magonza 3 di frivaru di 1468), acquisìu la sô fama grazzî a l'ammigghiuramenti appurtati â ticnoluggìa dâ stampa, tra cui na liga mitallica spicìfica, nchiostri a basi d'ogghiu e, suprattuttu, un novu tipu di stampa c'utilizzava li pressi usati ntâ pruduzzioni vinìcola. Tradizziunarmenti, è accriditatu comu lu mminturi dâ stampa a carattiri mòbbili, n'ammigghiuramentu dâ stampa a blocchi già 'n usu 'n Europa.
Vita[cancia | cancia la surgenti]
Johann Gutenberg nascìu a Magonza, c'attuarmenti òspita nu museu 'n sô anuri, dû mircanti Friele (Friedrich) Gänsfleisch zur Laden e d'Else Wyrich. Lu nomu "zum Gutenberg" diriva di l'edificiu "Hof zum Gutenberg" (òi 'n Christophstrasse, 2) 'n cui la famigghia si trasfirìu. Li Gänsfleisch èranu una dî famigghi patrizzii dâ citati, diditi â lavurazzioni dû mitallu e a lu coniu. Attornu ô 1430, Gutenberg si trasfirìu, pi mutivi pulìtici, a Strasburgu unni travagghiau comu apprinnista òrafu e, 'n particulari, s'accupau dû coniu dî muneti.
Attornu a lu 1444 Gutenberg riturnau a Magonza, unni ntô 1450 custituìu na Societas cû bancheri/ vancheri Johann Fust, ca cuntribbuìu cu 2000 Gulden, e lu ncisuri Peter Schöffer (o Schäffer), ô scopu di stampari la cussidditta "Bibbia a 42 linii". Lu travagghiu vinni cunclusu lu 23 di frivaru 1455 pressu la "Hof zum Humbrecht" (òi 'n Schustergasse, 18) e lu libbru misu 'n vinnita a Francuforti. L'edizzioni suscitau immidiatu entusiasmu pâ qualitati tipugrafica.
Immidiatamenti doppu la pubblicazzioni, lu bancheri/vancheri Fust addumannau la ristituzzioni cu ntiressi dâ quota, causannu nu prucessu pi nzulvenza contra Gutenberg e lu passaggiu dâ prupitati d'apparicchiaturi e machinari ô bacheri stissu. Fust l'utilizzau, nzèmmula a Schöffer, pi stampari ntô 1457 n'edizzioni dû Libbru dî Salmi. Chistu prisenta novi tipi 'n dui autizzi e la stampa bicroma dî capulittra.
Gutenberg cuntinuau la pruduzzioni 'n propiu cu novi tipi e novi attrizzaturi, pruducennu la "Bibbia a 36 riga". Ntô 1465 l'arciviscuvu di Magonza ci garantìu un vitalizziu 'n ricanuscimentu dî sô mèriti.
La stampa a carattiri mòbbili[cancia | cancia la surgenti]
"Lu cchiù granni abbinimentu dâ storia umana", accussì chiamava lu scritturi francisi Victor Hugo la mminzioni di Gutenberg.
Lu prucidimentu di stampa di Gutenberg cunzistìa nta l'alliniari li singuli carattiri 'n modu di furmari na paggina, ca vinìa cusparsa di nchiostru e prissata supra nu fogghiu di carta o di pirgamena. L'innuvazzioni stava ntâ pussibbilitati di riutilizzari li carattiri - finu a tannu le matrici di stampa vinìanu ricavati di n'unicu pezzu di lignu, ca putìa èssiri mpiègatu sulu pi stampari sempri la stissa paggina, finchî nun si rumpìa la matrici, cosa c'accadìa assai spissu.
La liga pî carattiri di Gutenberg era furmata di chiummu e stagnu, raffriddava vilucimenti e risistìa bonu â prissioni esircitata dâ stampa. La machina usata pâ stampa era dirivata dî pressi a viti usati pâ pruduzzioni di lu vinu: chistu pirmittìa d'applicari afficacimenti e cu prissioni uniformi lu nchiostru supra la paggina.
Sta tècnica era di granni longa supiriuri ê prucidimenti tradizziunali e s'avissi diffunnutu 'n modu prisciarolu 'n tutt'Europa: sulu 50 anni doppu avìanu stati stampati già 30.000 tìtuli cu na tiratura supiriuri a 12 miliuna. Li libbra stampati finu ô 1500 vennu chiamati ncunabbuli.
Di stu mumentu 'n appoi testi di quarsiasi natura putìanu èssiri pubblicati 'n modu cchiù viloci e ecunòmicu e 'n majuri quantitati: Gutenberg avissi datu nu cuntribbutu dicisivu a l'arfabbitizzazzioni di massa. Dû mumentu ca nfurmazzioni supra cchiù materii ca mai èranu ora dispunìbbili 'n granni quantitati e a prezzi cchiù accissìbbili, addivintava videmma cchiù cumminienti apprènniri l'usu dâ scrittura. Sècunnu tanti tiurici dâ scenza dâ cumunicazzioni si grapi accussì na nova èbbica dû sviluppu dâ cumunicazzioni umana: sta rivuluzzioni midiatica fu analizzata particularmenti di Vilém Flusser o di Marshall McLuhan ("Galassia Gutenberg").
Ntô 1998 na giuria di jurnalisti miricani eliggìu Gutenberg "Man of the Millennium", pirsuna cchiù mpurtanti di lu secunnu millenniu.


text:
1989
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 2 di frivaru: Afganistan - L'ùrtima culonna d'asèrcitu di l'Unioni Suviètica si nni va di Kabul, accabbannu a novi anni di accupazzioni militari.
- 4 di giugnu: Na manifestazzioni pi la dimocrazzia veni riprimuta dî carri armati n Piazza Tienammen a Pechinu. Lu nùmmuru di morti è ncertu ma si parra di diversi cintinara.
- 9 di nuvèmmiru: A Berlinu lu muru chi sipara la parti uccidintali di la parti orientali è pigghiatu a piccunati: la cità doppu 28 anni è finarmenti riunficata.
Nati[cancia | cancia la surgenti]
- 24 di maiu: Franciscu Cafisu, sassufunista jazz vitturisi
Morti[cancia | cancia la surgenti]
- 23 di jinnaru: Salvador Dalì, pitturi spagnolu dû surrialismu
- 30 di aprili: Sergio Leone, riggista talianu
- 11 di giugnettu: Laurence Olivier, atturi
- 3 di sittèmmiru: Gaetanu Scirea, calciuturi talianu
- 20 di nuvèmmiru: Liunardu Sciascia, scritturi e saggista sicilianu.
- 22 di dicèmmiru: Samuel Beckett, scritturi irlandisi
- Alfredu Mazzuni, drammaturgu sicilianu


text:
Matriarcatu
Lu matriarcatu è na tradizzioni e na cumminzioni (e pi larghizza na forma di cuvernu) pâ quali la putenza pulìtica e/o ecunòmica, ntra l'àmbitu di na cumunitati, si pigghia la matri cchiù anziana dâ cumunitati stissa.
Lu tèrmini diriva dâ palora latina mater (matri) e dâ ràdici greca archein (èssiri a capu, cummannari), chi signala lu cummannu, divulutu appuntu â matriarca. St'idìa si pò trattari paru a na famigghia quantu a na cumunitati. Sta forma di urganizzazzioni suciali è ô cuntrariu di chidda cchiù cumuni dû patriarcatu, ntô quali li stissi roli vennu pigghiati dî màschili.
Vuci currilati[cancia | cancia la surgenti]
Lijami di fora[cancia | cancia la surgenti]
- Aphrodite: Mother Earth W. Sherwood Fox The American Journal of Philology, Vol. 41, No. 3 (1920), pp. 283-286
- La Dia Matri
- Immacolate concezioni. L’Europa prima dâ nascita di Diu


text:
Algirìa
L'Algirìa (àrabbaالجزائر ) è nu statu situatu a sud di lu Mari Meditirraniu. Veni limitatu dâ Tunisìa, la Libia, lu Mali, la Mauritania, lu Niger, la Sahara Uccidintali, lu Maroccu e lu Mari Meditirraniu. La capitali è Algeri.
Econumìa[cancia | cancia la surgenti]
L'econumìa di l'Algirìa si basa supratuttu nti l'espurtazzioni dû pitroliu e gas naturali chi, tràmiti nfrastrutturi, oleodotti e gasdotti, agghìcunu nzinu a l'Europa ppi èssiri travagghiati, raffinati e distribbuiuti.
Giografìa[cancia | cancia la surgenti]
La costa nord di l'Algiria, oltri â capitali Algeri, ospita l'autri cità principali (Béjaïa, Bona). L'entruterra è uccupatu pi lu cchiossai dû desertu dû Sahara. A uccidenti dû tirritoriu algirinu s'attrova la catina muntagnusa di l'Atlanti.
Storia[cancia | cancia la surgenti]
La storia di l'Algirìa accumenza cu la cunquista rumana a l'èbbica dî guerri pùnichi (sèculu III a.C.). Ntô quintu sèculu cu la fini di lu mperu rumanu l'Algirìa, comu lu restu di lu mperu, fu mmaduta dî bàrbari, e n particulari dî Vànnali. Ntô mediuevu l'Algirìa divinni àrabba, e la sò storia ristò liata a chidda dî califfati di lu mperu turcu nzinu a l'èbbica muderna.
Ntô Sèculu XX, l'Algirìa fu mmaduta dî francisi chi l'accuparu e ni fìcinu nu dipartimentu francisi. L'accupazzioni durau nzinu â fini di l'anni 50, quannu l'Algirìa divinni nu statu ndipinnenti mudernu.
Pirsunaggi stòrici[cancia | cancia la surgenti]
S. Austinu; Catoni l'Uticensi.


text:
Taras
Taras (Tάpaς in greche) ha state 'n'eroe mitologgeche greche, figghie de Poseidone e d'a ninfa Satyria; avíe spusate Saturnia, figghie d'u re Minosse.
'A leggende dìce ca 'a figura soje jè fortemente legate a Tarde, 'n quante Taras ha state 'u funnatore de andiche colonie greche, nonché capitale d'a Magna Grecie omonime; mendre 'nfatte faceve sacrefice pe' onorare attànese Poseidone, le apparìe 'a 'mbrovvise 'nu delfine, ca 'nterpretò cumme 'nu signe de bbuène auspicie e de 'nguraggiamiende pe funnà 'na cetate.


text:
Festival di Sanremu
Lu Festival di Sanremu è na manifestazzioni di musica, canzuni e spittaculu, chi si svorgi ongi annu tra jinnaru e frivaru a Sanremu a pàrtiri dû 1951. Trasittuta n diretta â televisioni, ogni annu lu Festival di Sanremu rapprisenta una dî trasmissioni cchiù taliati.
La particularità dû Festival, chi si svorgi nti l'omònima lucalitati dâ Liguria è ca li canzuni hannu a essiri cumplitamenti novi.
Ô cursu di l'anni diversi cantanti italiani si ficiru canusciri grazzi â nu primu successu uttinutu ô festival. Citamu tra l'autri cosi li cantanti siciliani Giuni Russu, Girardina Truvatu, Carmen Consoli, Marcella e Gianni Bella.
Nti l'anni '50 Duminicu Modugnu cu la sò cèlibbri Nel blu dipinto di blu (ma cchiù canusciuta comu Volare), addivintau una dî canzuni italiani cchiù canusciuti nti tuttu lu munnu.


text:
Hohenstaufen
Li Hohenstaufen eranu na famigghia nòbbili tudisca d'urìggini dâ Svevia.
Storia[cancia | cancia la surgenti]
La dinastìa di Hohenstaufen s'accuminza pi seriu ntô 1105 cu l'assignazzioni a Fidiricu I duca di Svevia, lu Vecchiu, dû tìtulu di Duca di Svevia. Ntô 1138 lu figghiu Curradu III dû Sacru Rumanu Mperu veni elettu mpiraturi dû Sacru Rumanu Mperu di l'assimblìa di Coblenza.
La masunata riteni lu tìtulu mpiriali cu Fidiricu I Barbarussa (1155-1190), Arricu VI (1191-1197), Fidiricu II (1220-1250), (puru Fidiricu I di Sicilia, 1198-1250) e Curradu IV (1250-1254). L'urtimi tri foru re di Sicilia.
La casa dî Hohenstaufen s'annullau cu l'ùrtimi passi di Manfredi di Sicilia e Curradinu, autura di dui sforzi falluti di ricunquistari lu tronu mpiriali ntô 1266 e 1268.


text:
Occhiu
L'occhiu è l'urganu esternu dû sensu dâ vista.
Fa parti di l'apparatu visivu, assai cumplessu e di nutivuli mpurtanza nta l'ammitu di l'urganismu ginirali dû suggettu 'n quantu è lu menzu nicissariu â canuscenza dû munnu esternu.
Esistinu videmma àutri significati ca, 'n quantu strittamenti licati, sunnu trattati 'n sta vuci (vidi Autri significati).
Ìndici
- 1 Anatumìa
- 1.1 Anatumìa animali
- 1.2 Anatumia umana
- 1.3 Patoluggia
- 2 Autri significati
- 3 Vuci currilati
- 4 Fonti
Anatumìa[cancia | cancia la surgenti]
Anatumìa animali[cancia | cancia la surgenti]
Nsetti e crustacei[cancia | cancia la surgenti]
Ntê nsetti e ntê crustacei l'occhi sunnu cumposti, 'n quantu custituuti di chiù occhi simplici o ummatidi.
Quannu lu picmentu isola tra li singoli ummatidi, ogni ritinula è mprissiunata surtantu dî raggi di lustru ca juncinu a curpirila drittamenti attraversu la curnea di l'ummatidiu, arriccugghennu na limitata purziuni di la mmaggini.
La mmaggini cumpleta s'otteni dû musaicu criatu d'ogni singulu occhiu, s'avi accussì na visioni p'appusizzioni. Quannu ammanca lu picmentu, li raggi emanati di ciascunu puntu di l'uggettu stimulanu li ritinuli di chiù ummatidi e ciascuna di chisti arriccogghi li raggi pruvinenti di chiù punti, 'n stu casu s'otteni na majuri fusioni dî singuli mmaggini: s'avi na visioni pi suvrappusizzioni.
Anatumia umana[cancia | cancia la surgenti]
L'occhi sunnu pari e simmitrici, pusizzionati ntê dui cavitati urvitarii dû craniu (testa).
L'occhiu è custituutu di:
- bulbu oculari o occhiu prupiamenti dittu
- na serii d'urgani accissuri
- l'annessi
- l'apparatu musculari estrinsecu
L'apparatu musculari estrinsecu avi lu cumpitu principali di cuurdinari lu muvimentu dî dui bulbi oculari, ca avi a essiri sincronu ntê dui occhi.
Cullicatu a l'occhiu si ricanusci un apparatu lacrimali, ca svulci attivitati miccanichi e attivitati prutittivi.
Occhiu esternu[cancia | cancia la surgenti]
right|200px|Occhiu umanu esternu
L'occhiu veni prutettu estirnamenti macàri dî pinnulara e dî gigghia.
A occhiu graputu appari na supirficii bianca, la sclera, ditta puru biancu di l'occhiu, ca currispunni â supirficii antiriuri dû bulbu oculari ca rimani scuperta, dilimita ô centru n'area circulari picmintata ditta iridi, ca a sô vota dilimita n'ultiriuri area circulari, la vavaredda o pupidda, ca sulitamenti si prisenta nìvura.
La culurazzioni di l'iridi è un caratteri suggittivu e carattiristicu; pò essiri mancàri indici di malattii, comu ntô casi di l'albinismu, quannu si prisenta chiarissima o vinata di russu, 'n rilazzioni ô cumpariri dû circulu sanguignu a causa dâ mancanza di picmintazzioni.
Arrivutannu li pinnulara, si va a putiri vidiri nu spazziu dilimitatu dâ cunciuntiva, ô puntu di riflissioni di sta mimbrana s'attrova lu furnici cunciuntivali.
A liveddu dâ cummisura midiali si vanno a putiri rilivari li cunnutti lacrimali.
Tramiti parpazzioni si ponnu otteniri arcun'elimenti piculiari di l'occhiu: lu gradu di cunzistenza dû bulbu, la mutilitati, lu gradu di tinsioni, ecc.
Lu bulbu oculari[cancia | cancia la surgenti]
Lu bulbu o glubbu oculari àvi na forma sfiruidali, ntâ quali si ricanusci un polu antiriuri e unu pustiriuri.
A liveddu dû polu pustiriuri si diparti lu nervu otticu di n'area assai limitata di na fitta cruna d'àutre emirgenzi nirvusi, ca custituiscinu li fasci chiù esterni di stu nervu.
Sizziunannu lu bulbu longu l'assi anteru pustiriuri, si va a putiri vidiri comu iddu è suddivisu 'n dui cammari, una antiriuri e una pustiriuri, siquuti dû corpu vitreu e ntô funnu di na serii di mimbrani, prisenti macàri ê lati.
La cammara antiriuri è dilimitata versu l'esternu dâ curnea, carattiristicamenti trasparenti, mentri pustiriurmenti è limitata dû cristaddinu (lenti bicummessa) e di l'estruflissioni dâ cruna ciliari.
La cammara pustiriuri è di diminsioni chiù nichi, e è cumprisa tra l'iridi e li furmazzioni ca vinculanu lu cristaddinu â cruna ciliari. Pustiriurmenti s'attrova lu corpu vitreu (o umuri vitreu) dû bulbu, ca custituisci lu chiù vastu menzu diuttricu dû bulbu, senz'arcuna mpurtanza 'n rilazzioni â cunmirgenza.
Li mimbrani c'abbugginu lu bulbu sunnu:
- la ritina o supirficii autamenti diffirinziata, ca cunteni li cilluli primarii dâ sinsibbilitati â luci, li coni e li vastuneddi
- la curuidi o uvea, supirficii divuluta essinziarmenti â rrigazzioni vasali dû bulbu
- la sclera o sclirutica, ca cumpari macàri a l'esami esternu di l'occhiu, di culuri biancastru custanti supra tutta la supirficii di l'occhiu, ntê soi 5/6 di supirficii dispunibbili; è di natura fibbrusa.
Parti pustiriuri[cancia | cancia la surgenti]
Ntâ parti pustiriuri di l'occhiu, s'attrovanu lu nervu otticu (primu sicmentu dî vii visivi cumuni) e sustanzi adipusi (ca stabbilizzanu la pusizzioni dû bulbu ô nternu dâ cavitati oculari).
Apparatu musculari[cancia | cancia la surgenti]
Supra la sclera s'attaccanu li musculi ca movinu l'occhiu, li tuttu 6, 4 retti e 2 obbliqui:
- musculu obbliquu nfiriuri
- musculu obbliquu supiriuri
- musculu rettu nfiriuri
- musculu rettu latirali
- musculu rettu midiali
- musculu rettu supiriuri
L'àutri musculi di l'occhiu sunnu:
- musculu urviculari
- musculu elivaturi dû pinnularu supiriuri
- musculu ciliari
- musculu dilataturi dâ pupidda
- sfinteri pupiddari
Fisioluggia[cancia | cancia la surgenti]
right|220px|Misa a focu di la mmaggini
Ciascuna parti di l'occhiu avi na sô carattiristica fisiuluggica.
Ntô svulciri la sô funzioni, l'occhiu si cumporta comu la cammara di na machina futugrafica, urigginannu la furmazzioni di la mmaggini pustiriurmenti, a liveddu dâ ritina, eccitannu la sinsibbilitati dî cilluli prisenti ca, attraversu lu nervu otticu, juncinu li centri gnistici e mnimunici a liveddu curticali: midianti assuciazzioni diretta si junci a dari un nomu a quantu si vidi.
'N rialtati l'occhiu àvi na bona visioni surtantu dû puntu ca si sta taliannu: chiddu ca s'è misu a focu, mentri tuttu lu restu dû campu visivu è uffuscatu (nun a focu). Nuautri nun n'adunamu di chistu grazii â granni mubbilitati di l'occhiu e â sô ottima capacitati di misa a focu dûn novu puntu ussirvatu. Nfatti siddu ni ntiressa vidiri un dittagghiu ca nun stamu taliannu dirittamenti, ma ca è ô nternu dû nostru campu visivu, rivulciamu, 'n na frazzioni di secunnu, li nostri occhi versu ddu dittagghiu mittennulu a focu istantaniamenti.
Erruri ntâ misa a focu[cancia | cancia la surgenti]
La misa a focu di l'occhiu umanu dûn suggettu nurmali (emmitropi) varia di 17 cm ô nfinitu. Un suggettu ca nun arrinesci a mittiri a focu n'uggettu postu a na particulari distanza è affettu di miopia, mentri cu nun arrinesci a mittiri a focu l'uggetti posti vicinu a iddu è affettu d'ipermitropia.
L'occhiu pò essiri pirfettu 'n tutti li sô cumpunenti ma rimaniri bluccatu supra un sulu chianu fucali, 'n sta circustanza si parra di "turba di l'accumudazzioni". Ntô casu ci sunnu mmeci prubblemi ntâ rifrazzioni, l'occhiu pò mittirisi a focu supra li vari chiani, puru siddu limitatamenti a causa di difetti ntô diametru dû glubbu oculari o p'erruri cunginiti o acquisiti dû sistema di rifrazzioni. Pi mittiri a focu la mmaggini, l'occhiu varia la curvatura dû cristaddinu, divinennu chiù spissu quannu àvi a taliari vicinu e chiù suttili quannu àvi a vardari luntanu.
Ipermitropia[cancia | cancia la surgenti]
L'ipermitropia è un difettu di rifrazzioni, pi cui li raggi luminusi paralleli ca ntrasinu nta l'occhiu, nun vennu cuncintrati supra la ritina, ma cadinu al di la di chista.
Miopia[cancia | cancia la surgenti]
La miopia è puru idda un difettu di rifrazzioni, pi cui li raggi luminusi paralleli ca ntrasinu nta l'occhiu, nun vennu cuncintrati supra la ritina, ma cadinu prima di chista.
Astigmatismu[cancia | cancia la surgenti]
L'astigmatismu è un difettu ntâ curvatura di la curnea, ca mpidisci la misa a focu longu li miridiani di chista.
Prisbiopia[cancia | cancia la surgenti]
La prisbiopia è duvuta a l'altirazzioni nta l'elasticitati dû cristaddinu, ca cumporta na difficultati nta l'accumudamentu di l'occhiu, cu mpussibbilitati di mintiri a focu l'uggetti vicini. Nu mpruvvisu migghiuramentu dâ prisbiopia, suprattuttu doppu li 60-65 anni, àvi a faciri suspittari na miupizzazzioni di nizziali "Cataratta nucliari" ca cumporta na variazzioni di l'indici rifrattivo linticulari (Miopia d'indici).
Spasmu di l'accumudazzioni[cancia | cancia la surgenti]
A causa di mutivi diversi, lu musculu ciliari ca ditirmina la curvatura dû cristaddinu, si cuntratti 'n cuntinuazzioni. Stu spasmu si virifica di sulitu 'n suggetti juvini ca hannu sfurzatu troppu la vista luggennu 'n tinti cunnizzioni di luci.
È friquenti videmma nta l'ipermitropi e ntê miopi.
Patoluggia[cancia | cancia la surgenti]
L'occhiu va suggettu a nummarusi, nfiniti azzioni, d'accumudamentu 'n rilazzioni â distanza di l'uggettu di vidiri (misa a focu), oppuru macàri 'n rilazzioni â quantitati di luci prisenti nta l'ammente, ecc.
Tra li malattii di l'occhiu mpurtanti sunnu li malfurmazzioni cunginiti:
Prubblemi tantu cumuni di l'occhiu sunnu li prucessi nciammatori:
L'occhiu è macàri suggettu a prucessi digginirativi:
Esistinu quinni li vizi di rifrazzioni (difetti di vista):
Autri significati[cancia | cancia la surgenti]
Architittura[cancia | cancia la surgenti]
Veni difinuta occhiu n'apirtura uvali o tunna praticata 'n facciati d'edifici, ntê cubbi o ntê tetti.
Agricultura[cancia | cancia la surgenti]
Occhiu è sinonimu di gemma.
Riliggiuni[cancia | cancia la surgenti]
La palora occhiu veni usata ntâ furmulazzioni bibblica dâ liggi dû tagghiuni:
"Occhiu pi occhiu, denti pi denti".
La si usa cumunimenti pi ndicari na vinnitta (o minnitta) o na ritursioni.
L'occhiu rapprisenta icunugraficamenti macàri la prisenza di Diu.
Vuci currilati[cancia | cancia la surgenti]
Fonti[cancia | cancia la surgenti]
La fonti di st'articulu è Uicchipidia Taliana :
http://it.wikipedia.org/wiki/Occhio


text:
Alboka
La alboka è nu strumentu musicali a ciatu tipicu di li Paisi Baschi.
Lu nomu veni di l'àrabbu "al-bûq" (البوق) (littiralmènti "la trumma"). Sicunnu vari studii lu strumentu havi urìggini n Asia e fu purtatu ntà pinìsula ibbèrica duranti la nvasiuni àrabba.
E' costituitu di dui corna, ca ponnu èssiri di crapa o di bui juvani (2 o 3 anni), di nu corpu di lignu e di dui tubbi sulitamènti di bammù. Nnâ parti finali havi dui anci (fitak) ca ci dunanu lu sonu carattiristicu. Lu sonu ca nesci è assai simili a chiddu dâ ciaramedda e, comu chist'ùrtima, nun è ntirruttu ma cuntinuu. Chissu picchì si sona pì menzu di la tìcnica dâ "nsuflazzioni cuntinua", câ quali mittinnu aria nnâ vucca pirmitti di rispirari sinza accabbari di sonari. Chistu modu di sonari è tipicu videmma di li launeddas sardi.


text:
Bannera ulannisa
La bannera ulannisa cunsisti di tri banni urizzuntali pari di culuri russu, jancu e blè. E' la bannera ufficiali di li Paisi Vasci di lu 19 di frivaru 1937.
Urìggini[cancia | cancia la surgenti]
La prima bannera ulannisa prupiamenti ditta nascìu doppu la Guerra di li Uttu Anni, cu la rivoluzzioni nnipinnentista ulannisa. Nti ddi anni lu Principi d'Orange si misi a capu di li riuttusi ulannisi cuntra lu mperu di Filippu II di Spagna e pi idintificari la nova nazziuni fu utilizzatu lu mitìsimu stemma aduttatu di la casata d'Orange, a diri lu stinnardu aranciu-jancu-blè. Avanti ca fussi aduttatu stu triculuri comu sìmmulu nazziunali ulannisi avìa comu stemma p'idintificari dda riggiuni l'accussiditta cruci di Borgogna. A partiri di lu 1630 la banna aranciu venni, nun si sapi picchì, araciu araciu sustituita cu chidda russa nzinu a sustituiri difinitivamenti lu anticu aranciu "d'Orange".
Lijami nterni[cancia | cancia la surgenti]
Lijami di fora[cancia | cancia la surgenti]
Albanìa | Andorra | Austria | Belgiu | Bielorussia | Bosnia-Erzegovina | Bulgarìa | Cipru | Croazzia | Danimarca | Estonia | Finlandia | Francia | Girmania | Grecia | Irlanda | Islandia | Italia | Kòssuvu | Lettonia | Liechtenstein | Lituania | Lussemburgu | Malta | Moldavia | Principatu di Mònacu | Montenegru |Nurveggia | Paisi Vasci | Pulonia | Portugallu | Regnu Unitu | Ripùbblica Ceca | Ripùbblica di Macidonia | Rumanìa | Russia | San Marinu | Serbia | Slovacchia | Slovenia | |Spagna | Svezzia | Svìzzira | Turchìa | Ucraina | Unghirìa | Cità dû Vaticanu


text:
Lingua etrusca
L'etruscu fu na lingua parrata e scritta nta diversi zoni d'Italia e pricisamenti ntâ antica riggiuni d'Etruria (chidda chi oi è Toscana, Umbria uccidintali e Lazziu sittintriunali), ntâ chianura padana (chi oi è Lummardìa e Emilia-Rumagna, (aunni l'Etruschi foru cacciati dî Galli) e ntâ chianura campana, aunni foru appoi assurbiti dî Sanniti. Ma lu latinu sustituìu cumpretamenti l'Etruscu, lassannu sulu ducumenti e arcuni prèstiti linguìstici ntô latinu, e nòmura di cità, comu Volterra, Perugia e forsi puru Parma. Àutri asempi di palori etruschi sunnu: atrium, fullo, histrio, lanista, miles, mundus, populus, radius, subulo.
L'etruscu è carattirizzatu di na struttura grammaticali simprificata, dû caràttiri agglutinanti chi cunnividi cu lingui altàichi e uràlichi, dû casu ergativu, e dâ currispunnenza simàntica biunìvoca chi cunnividi cu àutri lingui comu chiddi ca fannu parti dû ceppu Ugru-Fìnnicu (Uràlichi).


text:
Vudu
Lu vodun, pupulari cû nomu di Vudù o Voodoo, è na tradizzioni riliggiusa a li voti chiamata videmma Vodoun, Vodou, Sevi Lwa. Li culti riliggiusi currilati a lu Vodun sunnu: Candomblé (Umbanda, Quimbanda), Lucumi, Macumba e Yoruba.
Lu tèrmini Vodun o Voodoo veni di na palora africana ca significa "spìritu". Sècunnu arcuni lu sô nomu diriva dâ citati di Rada (Haiti) e Arrada (ìsula Carriacou).
Lu Vodun veni culligatu dirittamenti ô pòpulu Yoruba di l'Africa uccidintali ca campau ntô Dahomey dû XVIII sèculu e XIX sèculu. Li sô ràdichi ponnu èssiri faciuti acchianari nn’arreri di 6000 anni ntô cuntinenti africanu. Dda nazzioni accupava parti di l’odierni Stati dû Togo, Benin e Nigeria. Li schiavi purtaru cu iddi la propia riliggiuni quannu foru mbarcati câ forza pi jùnciri a Haiti e ‘n àutri ìsuli di l’Inni uccidintali.
Li vodun upèranu ‘n nu cuntestu sìmili/sìmuli a chiddu ca nuàutri difinemu "maggia nìura". Lu sô cridu riliggiusu si manifesta cû cultu di li catananni e dî difunti (kotoko); si funna supra forzi suprannaturali prisenti ntê chianti, nta l’uggetti, ntê pirsuni. Ntâ danza l’ararà mìmanu lu travagghiari la terra, ‘n tutti li sô fasi (dâ simina â riccolta). Tra li divinitati ararà attruvamu Afra, Asojano, Afreqete, Hevioso e tanti àutri. P’ognidunu di chisti asisti nu sincritismu riliggiusu cu cchiù culti; n’asempiu è la santeria cubbana, diffusa macari ‘n Haiti e ‘n Ripùbbrica Duminicana, ncruciata cu cridenzi d’urìggini cristiana.
FONTI[cancia | cancia la surgenti]
La fonti di st'artìculu è Uichipidia Taliana:


text:
Pinìsula balcànica
La Pinìsula balcànica canusciuta puru simpricimenti comu li Balcani è na pinìsula di l'Europa livanti dilimitata ô nord dâ Pannonia, ô sud-ovest dû mari Adriàticu e dû mar Ioniu, ô sud-est dû mari Egeu, a l'est dû Mari Nìuru. La pinìsula balcanica va dâ Slovenia â Grecia pi la parti chi talìa a uccidenti e di la Grecia â Bulgarìa pi la parti chi talìa a urienti. Cumprenni tutti li paisi di l'ex Yugoslavia, l'Albania, la Rumanìa e puru l'Unghirìa si po nglubbari giograficamenti nti la difinizzioni, datu chi è attravirsta dû Danùbbiu, lu ciumi chi nti nu certu sensu sinna la fruntera nord dâ pinusla balcanica.


text:
Racale (LE)
Racale è nu cumuni salentinu ca s'attrova nta la pruvincia di Lecci. Li abbitanti dû paisi sunnu ditti "Li pacci te Racale" (Li pazzi di Racale).
Dialettu[cancia | cancia la surgenti]
Lu dialettu di Racale apparteni a la famigghia di la lingua siciliana: è lu dialettu salentinu.
Talìa puru[cancia | cancia la surgenti]
Liami nterni[cancia | cancia la surgenti]
Lu stissu artìculu 'n salentinu
Liami sterni[cancia | cancia la surgenti]
- Gruppu musicali salentinu "Alla Bua" (Ragazzi di vari paisi di lu Salentu: Casaranu, Culupazzu, Racale, Sternatìa, ecc.)


text:
Mercedes-Benz
Mercedes-Benz è na casa autumubbilistica tidesca cu sedi a Birlinu.
Storia[cancia | cancia la surgenti]
Nata da na fuziuni ntrâ Daimler-Motoren-Gesellschaft (1890-1926) e Benz & Cie (1883-1926), funnata da dui ngegneri: Gottlieb Daimler e Karl Benz, cca ntê 1902 fu rifurmata l'azzinda 'n Merceds.
La pruduzzioni[cancia | cancia la surgenti]
Mercedes prupòni diversi catigurìi di màchini, idintificati cu sigli ca ni difinìsciunu la classi : A, B, C, CL, CLC, CLK, CLS, E, E Coupé, G, GL, GLK, M, ML, S, SL, SLK, SLR,SLS AMG, R e V; l'urtima nasciuta è Viano.
Formula 1[cancia | cancia la surgenti]
La squatra di Formula 1 dâ Mercedes, ô 2007, si chiama Mercedes-Benz Vodafone F1 Team. Ntê 2013 si cancia lu numi 'n McLaren-Lucozade grazzî ô lu sponsor GlaxoSmithKline.


text:
Hominidae
Li Hominidae, (ominidi n lingua parrata) sunnu na famigghia di primati ca arrisàlunu ô "Miòcini nfiriuri", ca raggruppanu li speci comu l'òmu, lu scimpanzé, lu bonobu, lu gurilla o l'orangutan. Nzemi a li Ilobatidi (gibbuni e siamanghi) custituìscinu la super-famigghia di l'Ominòidi, chiamati puru granni scimii o scimii antropumorfi.
Classificati di Gray ntô 1825, cci s'attrovanu puru certi speci di primati astinti, comu li vari speci di australopitecu.
Tutti li speci appartinenti â famigghia di l'Hominidae hannu n cumuni tra lu 97% e lu 98% di codici ginèticu e hannu nu antinatu cumuni ca pi li scimpanzé è di 5 miliuna di anni fa, e pi li gorilla è di 7 miliuna di anni fa, nu tempu ca è assai nicu rispettu ê tempa di l'evoluzzioni.
Tutti li speci sviluppanu n'urganizzazzioni chê sò simili nti na forma di sucialitati n brancu, cu gerarchìi di tipu umanu. Certi speci, comu lu scimpanzé, lu gorilla e lu bonobu ammùstranu quarchi capacitati di linguaggiu.


text:
Rivuluzzioni russa
La rivuluzzioni russa è lu cumpressu di abbinimenti chi tra lu 1905 e lu 1917 purtàulu â sustituzzioni dû riggimi russu zarista cu nu riggimi collettivista basatu supra l'idioluggìa cumunista. Si cumponi principarmenti di tri fasi: La rivurtura dû 1905, la rivuluzzioni di frivaru 1917 e la cusidditta rivuluzzioni d'uttùviru (7 di nuvèmmiru 1917), abbinimentu prinicipali chi canciau difinitivamenti la storia dâ Russia e chi appi na nfruènza granni pô cursu dâ storia ntô vintèsimu sèculu.


text:
Merula turchina
A merula turchina (o u merulu turchinu) (Monticola solitarius) hè un aceddu chì faci partita di a famiglia di i Muscicapidae.
A merula turchina hè l'aceddu naziunali di Malta.
Cuntenutu
In Corsica[mudificà | edità a fonte]
A merula turchina hè prisenti in Corsica. Hè abbastanza cumuna da u litturali insin'à l'altitudina di 1800 metri. Ùn si trova micca in i loca cultivati nemmenu in i machjona è in i furesti, ma friquenta piuttostu i loca pitricosi.
Rifarenzi[mudificà | edità a fonte]
- A caccia in Corsica, Arnestu Papi, 1987, Adecec
- A merula turchina, Parcu Rigiunali Naturali di Corsica


text:
Dicèmmiru 2008
2 di dicèmmiru, martidìa
- Catania: Nu futògrafu tudiscu ca s'avìa pirdutu supr'a l'Etna sabbatudìa passatu, vinni attruvatu mortu dê succurrituri ntâ zona Hornitos dû vurcanu, a 2.780 metri. Si chiamava Thomas Reichart e avìa 32 anni.
3 di dicèmmiru, mercuridìa
- Bangkok: Li manifistanti luvaru lu bloccu all'airoportu, 'n sèquitu â destituzzioni dû cuntruversu primu ministru. Li migghiara di turisti si ni ponnu ora turnari â casa.
4 di dicèmmiru, jovidìa
- Harare: Lu cuvernu dû Zimbabbui addicchiara lu statu d'emergenza nazziunali e cerca l'assistenza ntirnazziunali pi cummàttiri cu l'epidemia di culera.
7 di dicèmmiru, dumincadìa
- Stròmbuli: Aieri a sira lu vulcanu trunau, facennu trimari li vitra dî paisi. Lu celu si tincìu di russu e tanticchia di petri caderu dâ sciara dû focu. Lu centru lucali di vulcanuluggìa dissi chi fu n'attivitati chi rientra ntâ nurmalitati.
8 di dicèmmiru, lunidìa
- Irlanda: quantità significativi di diossina foru truvati ntâ carni di maiali irlannisa, pruvucannu lu ritiru di prudutti a basi di carni di maiali irlannisa nti tutta l'Europa.
9 di dicèmmiru, martidìa
- Grecia: Ancora aoggi, a tri jorna di l'ammazzatina di un carusu di 15 anni fatta dâ polizzìa, li rivorti ntâ Grecia non s'hann'a stimpiratu. Nti sta jurnata, unni ci sunnu li funirali dû carusu, lu scantu è chiddu ca ci ponnu èssiri àutri viulenzi.
12 di dicèmmiru, venniridìa
- Etna: Pô malu tempu, ottu boy scouts arristaru bluccati supra a l'Èttina. La nivi àuta, lu jelu e la negghia cci cunsighiaru d'ariparàrisi nta nu rifuggiu, saputu sèntiri Timpa Russa, a 2.093 metri ntô ciancu nord dû vurcanu. A sta matina, na vota ca ci avìanu finuti li cosi di manciari, addumannaru aiutu e di Niculosi parteru li succurrituri ca attruvaru tutti li carusi sani e sarvi.
14 di dicèmmiru, duminicadìa
- Iraq: Ô prisidenti miricanu George W. Bush, ca avìa iutu a Bagdad pri dàricci un salutu ê surdati miricani, ntô mentri di na cunfirenza stampa fatta nzemi ô premier di l'Iraq, Nuri al Maliki, nu jrnalista irachenu ci lassau cùrriri li sò scarpi, ma senza arinèsciri a nzittàrilu picchì chiddu fu lestu a scanziàrili. Lu jurnalista, pri sùbbitu abbluccatu dî forzi di l'òrdini, era assittatu ntâ terza fila e mentri li dui òmini pulìtichi si stringèvanu li manu d'avanti a la telivisioni, si susìu e cci abbanniau: «chistu è lu tò vasuni d'addiu, cani» e ntô mentri, una appressu a l'àutra, cci tirau li scarpi ô prisidenti miricanu.
15 di dicèmmiru, lunidìa
- Pariggi: Robbertu Alagna, unu cantanti lìrichi cchiù apprizzati a liveddu ntirnazziunali, pubbricau nu CD, Sicilien, di canzuni 'n sicilianu chi agghicau ô secunnu postu dâ classifica dî disca cchiù vinnuti n Francia.
16 di dicèmmiru, martidìa
- Palermu: Stamatina li carrabinera stannu purtannu a termini na maxi upirazzioni contra la mafia ntâ pruvincia di Palermu chi purtau a firmari 99 pirsuni. Secunnu l'inquirenti diversi famigghi mafiusi vulèvanu ricustituiri la cùpula mafiusa.
- Iraq: Nu sciìccu àrabbu saudita, Hassan Mohammed Makafah, riccu pussidenti, pri macari una sula di li scarpi ittati cuntr'a lu prisidenti miricanu Bush duminicadìa passata, è dispunìbbili a pajari nzinu a deci miliuna di dòllari.
18 di dicèmmiru, jovidìa
- Grecia: Ntô pumiriggiu d'aoggi, ntô centru di Ateni, unni s'avìanu arricugghiutu quarchi 3.000 studenti e prufissuri, ci foru àutri scontri ntra la polizzìa e li manifistanti. Di la parti dê manifistanti si ittaru bummi molotov e petri contr'â polizzia e chista arrispunnìu chê lacrimòggini.
23 di dicèmmiru, martidìa
- Italia: Cci fu un tirrimotu a li 16:25 ntô centru-nord di l'Italia: Lummardìa, Emilia-Rumagna, Vènitu, Piemunti, Friuli-Vinezzia Giulia, Tuscana e Liguria. Appi nu magnitùdini di 5,2 gradi dâ scala Richter.
30 di dicèmmiru, jovidìa
- Gaza: Doppu la ruttura dâ tregua dû Hamas, li cummattimenti tra palistinisi e israiliani ripigghiaru di ntinsità. Li bummi israiliani ficiru chiossai di 300 morti ntâ striscia di Gaza. Si cunta puru quarchi mortu israilianu pî razzi palistinisi.


text:
Parrata rausana
La parrata rausana è nu dialettu sud-urientali (metafunèticu) dâ lingua siciliana.
Zona[cancia | cancia la surgenti]
Sta forma di sicilianu è diffusa nti tutta la pruvincia di Rausa (tranni Scicli e lu Vìschiri). Segui puru li terri dâ pruvincia di Sarausa (n particulari ntê banni di Rusalini, Notu, Pachinu, Àula, Portupalu di Capu Pàssaru, e a Sarausa) ma cu quarchi levi diffirenza rispettu ê lìnii tirrituriali.
A li voti sta parrata dâ parti miridiunali dô Mari Joniu veni chiamata "sicilianu dâ Valli di Notu". Lu nomu putissi fari pinzari a tutta la zona dâ Valli, ovveru di Catania, finu Chiazza e poi fina lu Strittu di Sicilia ma nun si parra nta tutti li paisi di sta zona.
Carattirìstichi[cancia | cancia la surgenti]
La parrata rausana si distingui dû sicilianu standard ppi arcuni cosi assai carattirìstichi.
Li novu diffirenzi principali sunu ca:
- È custituita dâ c duci nveci dâ c dura davanzi ê vucali e e i: pi esempiu La chiavi appisa ô chiovu addiventa A ciavi appisa ô ciovu.
- A inizziu di palora la "d" addiventa "r" e macari ntô menzu dî paroli. Pi esempiu Di chi stamu parrannu?" addiventa "Ri cui stamu parrannu?"
- Ntô casu di "ddu" (es. ddu sceccu, abbr. di chiddu sceccu) s'usa la forma "ssu" (es. Talìa ssu sceccu).
- Nta l'artìculi ditirminativi "lu", "la", "li" (ca sù cumuni ntô sicilianu standard) si jetta la "l" inizziali e si lassa sulu la vucali.
- Nta l'artìculu nditirminativu, unni ntô sicilianu standard si dici "un", si jetta la vucali, e si lassa l'àutra littra: "'n". Ntô casu di "nu", quarchivota s'arraddoppia la "n": "nnu".
- E' metafunètica: la vucali n sìllabba tònica cancia a lu spissu (es. cièlu pi la forma standard celu ; sièmu pi la forma standrad semu; e midemma puòrtu pi la forma standard portu).
- Ci su sona diviersi, e puonu siri usati autri littri ppi nnicalli. Jineralmenti la R si pronuncia comu 'na "Ž" e 'na "R" Ngrisi, o sulu comu na "R" Ngrisi, nnicatu comu "Ṙ". Li sona comu la C surda, la T, la D o la doppia S, su spissu spustati nu gradino annarrieri nte cannarozza, ovvero su cchiu gutturali. Di nun a scurdarisi lu sonu Ddhj/ɠ, mistu fra la D e la G sonora, es: "Haju" addiventa "'Addhju".
- Nautra carattiristica è' nto fattu ca nun ci su paroli ca finisciunu cu l'accientu. es: "Realtà" addiventa "Realtati", "Accudì" addiventa "Accudini", "è" addiventa "èni/jèni".
Ci'havi macari varianti nterni ca vàrianu di paisi a paisi.
Liami esterni[cancia | cancia la surgenti]
- Na puisìa di Bonafedi ntâ parrata rausana
- Na pàggina ammuzzu rô manuscrittu ri Vincenzu Rabitu "Terra Matta" in parrata rausana


text:
Marzu 2007
4 di marzu, duminicadìa
- Sanremu: Simone Cristicchi vinci Sanremo 2007, câ canzuna Ti regalerò una rosa.
7 di marzu, mercuridìa
- Indunesia: Nna l'Indunesia armenu 21 pirsuni sunnu morti doppu nu ncidenti d'ariupranu.
17 di marzu, sabbutudìa
- Roma: lu giurnalista di Repubblica è ostaggiu dî talibbani di diversi jorna. La soluzzioni dî trattativi chê rapitura nu s'attruvau ancora.
18 di marzu, duminicadìa
- Australia: La Ferrari di Kimi Raikkonen vinci lu primu gran premiu di Formula 1 dû 2007 davanti a Fernando Alonso.
25 di marzu, duminicadìa
- Birlinu: Rapprisintanti dî 27 stati di l'Unioni Europea pi l'occasioni dî 50 anni dû trattatu di Roma fìrmanu na dichiarazzioni cu l'obbiettivu d'agghicari a na custituzzioni europea entru lu 2009.
- Jerez de la frontera: Valintinu Rossi vincennu in Spagna lu secunnu gran premiu di motociclismu passa n'testa dâ classifica ginirali.
26 di marzu, lunidìa
- Priolu: L'Enel e l'Enea firmaru n'accordu pi rializzari na cintrali elèttrica a l'avanguardia ntâ cità dâ costa sarausana, supra n'idia dû fìsicu italianu Carlu Rubbia.
29 di marzu, jovidìa
- Etna: Lu vurcanu trasìu attorna 'n eruzzioni. Du culati di lava si ni scìnnunu dâ zona dû crateri cintrali, senza dannu pi cosi o pirsuni.


text:
Scicli
Scicli (o Scìchili) è un cumuni di 25.560 abbitanti n pruvincia di Rausa, situatu ntâ parti sud urientali dâ Sicilia, a 28 chilòmitri di Rausa, copulocu dâ pruvincia.
Li sò cuurdinati giugràfichi sunnu: 36° 44'N e 14° 42'E. La supirfici dû cumprinsòriu cumunali è di 137.54 kmq.
Lu tirritòriu cunfina cu li cumuna di Rausa e Muorica e si stenni pri quarchi 20 km ntâ fascia custera, di la fuci di l' Irmìniu uzinu a la cuntrada di Pisciottu.
Lu cumplessu architetturali baroccu è ricanusciutu di l'UNESCO comu patrimoniu munniali.
Stòria[cancia | cancia la surgenti]
L'uriggini dâ cità di Scicli si pò allucari nnô pirìudu III Sìculu (ca cumprenni l'anni dô 1500 aprima di cristu nzinu a l'800 a.c.).
Tanti sunu li spiegazzioni ca s'hannu datu, parrannu di l'urìggini dô nomu, ma chidda ca pari la cchiù pussìbbili è chidda ca pigghiau lu nomu di li stissi abbitanti ca la funnaru, li Siculi, e stu nomu vinni appoi ripigghiatu di l' Àrabbi 'n Shik'lah; nfatti nto sò tirritòriu, e spicialmenti supra lu coddi San Matteu, unni pi sèculi abbitaru li sciclitani, s'hannu attruvatu tracci di antichi nzidiamenti di genti Sìculi. La cità antica, era misa supra la cullina di San Matteu, unni ci sù e si punnu vidiri rutti e sipolcri ammeri la zona ditta di "Chiafura", e li ruini dû "Casteddu di li Tri Cantuni" .
La cità fu culonizzata dê Greci e dê Rumani. Dopu ca cascau lu Mpèriu Rumanu d'Uccidenti, vinni assuggittata di li nvasioni barbàrichi e li Saracini addivintaru li patruni di Scìchili, accussì comu a tutta la Sicilia. 'N particulari Scicli fu sutta a lu putintatu mussurmanu nta l'annu 864.
Accussì, nnâ prima mitati dô XII sèculu., lu giògrafu àrabbu Al-Idrisi cuntava Scicli nnô Kitâb nuzhatu-l mushtâq ecc. (Libbru pô sullazzu di cui s'addiletta a furiari lu munnu), cchiù canusciutu comu ô "Libbru dô Re Ruggeru":
"La rucca di Shiklah iàvata supra ê timpi dâ muntagna, è di li cchiù nòbbili, e la sò chiani di li cchiù ginirusi. E' luntana dô mari quarchi tri mìgghia. Lu paisi pròspira magnu assai: pupulatu, nnustrii, nturniatu di na campagna abbitata, pruvistu di mircati..."
"Ammeri Shiklah c'è nzinu a ora na funti saputa sèntiri 'Aynu-l Awqât (Donnalucata), zoè "funti di l'urazzioni", accussì ditta picchì l'acqua nesci fora sulu mentri ca si fannu li prijeri".
La libbirazzioni di Scicli dê Saracini si pò allucari a lu 1091, câ vittòria dê Nurmanni. Si cunta ca nta ss'annu ci fu l'aiutu miraculusu di la Madonna a Cavaddu, ditta a Scicli Madonna di li Milizzi o di li Mulici, ca cunfunnìu e scunfiggìu li Saracini.
Dopu li Nurmanni traseru appoi li Svevi e lu magnu e lluminatu re Fidiricu II ci cunfirmau a Scicli lu privileggiu di Cità Dimaniali, ca già ci l'avìa datu lu Conti Ruggeru d'Autavilla.
Fu cunfirmatu macari lu muttu dû stemma dâ cità: Urbs Inclita et Victoriosa.
Appoi macari Scìchili appi a cascari sutta a l' Angiuini e sutta a ssa duminazzioni s'èppiru moti contru ê francisi, dopu lu famusu abbinimentu dê Vespri siciliani. Sotta a l'Aragunisi nascìu la Cuntea di Muorica, e Scicli vinni a fàciri parti di stu pussidimentu. Lu primu Conti di Muorica fu Fidiricu Mosca e doppu passau a li Cabrera di cui na figghia si mariatau cu Fidiricu Enriquez ntô 1640; chisti funnaru a Scicli dui Cunventi di l'Òrdini di li Franciscani: Santa Maria dû Gesù (distruggiutu appoi dû tirrimotu dô 1693) e Santa Maria di la Cruci sùpira a la cuddina chiamata cô stissu nomu.
Nta dd'anni a Scicli c'èranu nòbbili alluminati e ginirusi, comu a Giuseppi Micciché, ca doppu ca murìu ancora picciottu sò figghiu Vicenzu, arrijalau na parti di li sò ricchizzi pi la fabbricazzioni dû Cunventu dê Cappuccini (unni appoi nascìu la "Villa Penna) e dô Cullèggiu di li Gisuiti (ora Chiesa Matri di Santu Gnazziu), e Petru di Lorenzo Busacca, binifatturi assai amatu, a cui furu additicati na chiazza dô paisi e la "marcia" ca si pò cunziddirari "l'Innu di Scìchili", e n èbbica nova macari lu Spitali di Scicli.
La Cità[cancia | cancia la surgenti]
Oggi la cità si stenni tra tri cavi o vadduni (comu foru chiamati di Eliu Vittorini nni Le Città del Mondo) versu lu Canali di Sicilia, supra na granni chianura cunturniata di li cullini.
La cità di Scicli s'attrova nna na pusizzioni giugràfica troppu bedda: la muntagna di San Matteu èni cunturniata di dui turrenti, chiddu di "Santa Maria 'a Nova" (Santa Maria la Nova) e chiddu di "Sa 'Mmartulumìu" (San Bartulumìu), mentri la ciumara di Mòdica scurri chiù sutta. Na vota (parramu di trimila anni fa finu a l'Ottucentu) lu paisi era cumpletamenti situatu supra la cullina di San Matteu chiusu di murra pussenti e antichi. Poi, pi la necessitati di acqua, si ncuminciau a custruiri sempri chiù versu a valli, quinni lu paisi si trasfirìu nnâ conca unni lu viditi oggi. Magnu assai sù li munumenta e li cresi ca a Scicli putiti ammirari: prima di tutti la "Chiesia 'i San Matteu" ("Cresia di San Matteu"), bedda, granni e maistusa, eni cullucata supra la muntagna ca porta lu stissu nomi. Àutri beddi munumenta sù lu Palazzu Binivintanu, ecc.
Frazzioni[cancia | cancia la surgenti]
- Ronnalucata
- Sampieri
- Cava Larica
- Playa Ranni
- Uruca
- Arizza


text:
Fisioluggìa
La fisioluggìa è la disciplina biològgica chi studia lu funziunamentu di l'organismi viventi. È na scienza ntigrata chi utilizza principî chìmicu-fìsici pi capiri lu funziunamentu dî viventi essennu viggitali o armali, monu o pluricellulari. L'etimoluggìa dâ parola diriva dî paroli grechi "φύσις" e "λόYoς" chi si traduùcinu comu "discursu supra li finòmini naturali".
Arcuni vranchi dâ fisioluggìa[cancia | cancia la surgenti]
- Fisioluggìa armali: studia li finòmini e li miccanismi assuciati ê funzioni di l'armali.
- Fisioluggìa applicata: studia la capacitati umana di ntiràggiri cu l'ambienti sternu.
- Fisioluggìa cumparata: studia li sumigghianzi e li diffirenzi dî diversi speci armali.
- Fisioluggìa patològgica: studia li canciamenti dî funzioni 'n siquitu a na patoluggìa.
- Fisioluggìa umana: studia li finòmini e li miccanismi assuciati ê funzioni di l'èssiri umani.
- Fisioluggìa cellulari: studia li miccanismi assuciati ô funziunamentu dî cèlluli e li soi ntirazzioni cu l'ambienti.
- Fisioluggìa dû sviluppu: studia li miccanismi e li fasi chi cunnùcinu un organismu â maturitati ripruduttiva.
- Fisioluggìa viggitali: studia li finòmini e li miccanismi assuciati ê funzioni dî viggitali.


text:
Storia dâ fìsica
La fìsica, pigghia lu nomu dû grecu anticu fisis chi significa natura.
L'èbbica greca[cancia | cancia la surgenti]
Foru li greci chi pi primi tintaru di spiecari li liggi dâ natura, chi nzinu a du tempu si pinzava sulu riggiuta di forzi suprannaturali e pirciò assimilata â riliggiuni. Filòsufi comu Taleti, Anassìmini, Anassimandru dèsiru li primi ntirpritazzioni dâ natura. Demòcritu fu lu primu a mmagginari na natura chi si cumponi di àtumi, Eratòstini, cunvinciutu chi la terra è di forma sfèrica, arrinisciu a misurari lu diàmitru dâ Terra cu na granni pricisioni. Lu sarausanu Archimedi è cunziddiratu unu dî cchiù mpurtanti scinziati greci.
Tuttu lu sviluppu dâ fìsica pi na vintina di sèculi fu nfruinzatu dâ filosufìa greca, e curiusamenti lu filòsufu Aristotili è cunziddiratu pi sèculi lu patri di ogni cuncizzioni di tipu razziunali dû munnu.
Lu rinascimentu[cancia | cancia la surgenti]
La fìsica si rinnuvau ntô Rinascimentu, grazzi supratuttu a l'òpira di Galileu, chi appi la pinzata chi lu munnu è riggiutu di liggi chi si ponnu scrìviri cu nu linguaggiu matimàticu. Vìnniru appoi scinziati comu Newton a raffurzari la nova cuncizzioni dâ fìsica.
La fìsica muderna[cancia | cancia la surgenti]
Tra la fini dû XIX sèculu e lu XX sèculu, la fìsica appi nu sviluppu assai forti, grazzi puru â rivoluzzioni nnustriali. Foru scuperti li raggi X grazzi a Pierre e Marie Curie, si sviluppau la fìsica atòmica grazzi a l'òpira di Enricu Fermi, Albert Einstein, Niels Bohr. Si pò ricurdari puru lu cuntribbutu dû fìsicu sicilianu Etturi Maiurana chi travagghiau cu Fermi a Roma nti l'anni '30.


text:
Phu Quoc
Phu Quoc è n'ìsula vietnama. È situata ntra n'arcipèlacu, cu Ha Tien a l'ovest e Sihanouville a l'est. L'ìsula veni ben canusciuta comu na banna turìstica, e nzèmmula câ Mekong Delta, la sò musica è cèlibbri.
Giografìa[cancia | cancia la surgenti]
Storia[cancia | cancia la surgenti]
Demografìa[cancia | cancia la surgenti]
Phu Quoc havi 100.000 miliuna di abbitanti chi sunnu abbastanti diversi.
Riliggiuni[cancia | cancia la surgenti]
Cuntrariu â maggiuranza di l'vietnam chi sunnu musulmani, la maggiurnza dî balinisi sunnu Cristiani, Buddisti.
L'àutri riliggiuni chi vennu siquiti:


text:
Eunu
Eunu (m. 132 a.C) fu nu schiavu sirianu 'n Sicilia. Ntô 139 a.C. ê banni di Castrugiuvanni capiggiau la prima rivorta di schiavi ntâ Sicilia rumana. Battìu diversi ginirali rumani e si misi a capu dî schiavi pigghiannu lu tìtulu di Re, facènnusi chiamari Antìocu. Àutri schiavi rivurtati di Girgenti si juncèrru a iddu, e lu sò tirritoriu iva di Girgenti a Taurmina passannu pi Castrugiuvanni e Catania. Ntô 132 a.C. fu pigghiatu dî rumani, chiusu 'n carciri a Morgantina unni murì.
Liami esterni[cancia | cancia la surgenti]
Bibliografì[cancia | cancia la surgenti]
- Enna in tasca, Angioletta Giuffrè, Comune di Enna, febbraio 1988.


text:
Dialettu grecu-salentinu
Lu dialettu grecu-salentinu comu lu grecu-càlabbru è nu dialettu dû grecu chi si parra ntâ Pugghia miridiunali, antica culonia greca prima e bizzantina poi.
Diffusioni ntô passatu[cancia | cancia la surgenti]
Na vota la lingua era parrata nta tuttu lu Salentu.
Diffusioni ntô prisenti[cancia | cancia la surgenti]
Oi la lingua è parrata sulu nta deci cumuni dû Salentu: Sternatìa, Cascignanu, Melpignanu, Sulitu, Zuddhrinu, Corianu, Martanu, Carpignanu, Martignanu e Calimera.


text:
Giufà
Giufà è lu prutagonista di cunta pupulari siciliani di urìggini àrabba. Tanticchia babbu, ni cummina di tutti li culura, ma quasi sempri ci finisci bona, senza chi si nni renni cuntu. Di caràttiri sèmplici, ingenû, vivi ogni jornu comu c'ammatti, pigghiannu la jurnata comu veni.
Storia[cancia | cancia la surgenti]
Lu stissu pirsunaggiu cu li stessi storî, si trova nta àutri tradizzioni pupulari dî paisi dû meditirraniu. Si chiama Djeha in Algeria e n Maroccu, Goha n Eggittu, Nasreddine Hodja n Turchìa, uguali n Calabbria, Giaffah n Sardigna, Gihane a Malta.... e ancora Giucca n Tuscana, Giucà n'Albanìa, Turlulè n Trentinu, Noodles ntê paisi angrusàssuni.
Giufà nti la littiratura[cancia | cancia la surgenti]
Na trascrizzioni n sicilianu di sti cunta si pò truvari nti Fiabe, novelle e racconti popolari sicilani di Giuseppi Pitrè. Puru Italu Calvinu n Fiabe italiane arripigghiau certi cunta di Giufà dû libbru di Pitrè.
Ppi sapìrinni cchiossai[cancia | cancia la surgenti]
- [1] Na lonca lista di cunta di Giufà.
- [2] Nu cuntu n sicilianu
- [3] Artìculu scientìficu supra li cunta tradizziunali siciliani di urìggini àrabba
- [4] Supra Noodles


text:
Ntigrali di Riemann
La tiurìa di la ntegrazzioni nasci di l'esiggenza di misurari l'ària chi s'attrova tra l'assi x, na funzioni pusitiva tra a e b e li dù sigmenti tirati a pàrtiri di a e di b.
La tiurìa[cancia | cancia la surgenti]
A tiurìa dici ca siddu la funzioni è pusitiva, lu càlculu di lu ntigrali di Riemann è fattu pigghiannu lu lìmiti dâ somma di l'àrii dî rittànguli chi appròssimanu la funzioni, lìmiti chi è fattu quannu la larichizza dî rittàngulu tenni a zeru (talìa la fiura).
Siddu la funzioni nun è pusitiva, si pigghia la somma algèbbrica, veni a diri li rittànguli chi tùmmanu sutta l'assi x vèninu cuntati nigativamenti.


text:
9 di nuvèmmiru
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1282: Papa Martinu IV scumùnica Re Petru III d'Araguna picchì s'addicchiaràu re di Sicilia doppu li vespri siciliani.
- 1989: Germania: a Berlinu cadi lu muru. Doppu 28 anni, Berlinu Est e Berlinu ovest addivèntunu na cità unita.
- 2004: Iraq: li carri armati miricani tràsinu ntâ cità di Falluja. Nni l'affinsiva tirrestri, li militari miricani cunquistaru la stazzioni firruviaria doppu aviri pigghiatu sta matina dui ponti supra l'Eufrati ritinuti stratèggici e lu spitali ginirali dâ cità.


text:
Sri Lanka
Lu Sri Lanka, o Ceylon è na nazzioni di circa 19 miliuna d'abbitanti. La capitali è Colombo (pulitica e juridica) e Sri Jayawardenapura Kotte (amministrativa e seggi di Parramentu srilankisa).
Storia[cancia | cancia la surgenti]
Giografìa[cancia | cancia la surgenti]
Giugraficamenti, lu Sri Lanka è n'isula ca s'attrova nfacci all'estrimitati sud di l'India.
Pulìtica[cancia | cancia la surgenti]
Lu riggimi pulìticu militari subbisci li cunsiquenzi di na guerra civili capiata dî Tigri Tamil, n'urganizzazzioni paramilitari ca cummatti pi l'arricanuscimentu dî diritti dû sò pòpulu. La guerra fu vinciuta dû cuvernu ntô misi di maiu dû 2009.
Talìa puru[cancia | cancia la surgenti]


text:
PGP
A Pretty Good Privacy (ca si lièggi "Prìtti Gud Pràivasi" o PGP e chi vulissi diri "Risirbatìzza Abbastanza Bòna") e nu prucramma 'nfurmaticu ca furnisci na risirbatizza e n'autintificazzioni crittucrafica. Alli voti lu PGP s'autilizza ppi firmari digitarmenti, ppi dicrittari e incrittari posti littronichi o pp'aumintari a sicurezza di li cumunicazzioni di posta littronica.
A statu criatu uriginariamenti di Philip Zimmermann nta lu 1991.
PGP e autri prudotti similari segunu lu standard OpenPGP (Request for Comments - RFC 4880) ppi incrittari e dicrittari i dati.


text:
Bannera di l'Innia
La Bannera di l'India, spissu canusciuta comu la Tiranga, chi pi Hindi signìfica di tri culura, vinni aduttata comu la bannera nazziunali dâ Ripùbblica di l'India lu 22 di giugnettu, 1947.
Nta l'India, lu tèrmini "tri culura" quasi sempri veni usatu pi rifirìrisi â bannera nazziunali indiana. La bannera cumprenni tri banni, cu zafarana supra, jancu nnô menzu e virdi sutta. Nnô centru s'attrova na rota di blu marinu cu vintiquattru jamozzi. Sta rota veni canusciuta comu Ashoka Chakra, dû pileri di Ashoka chi s'attrova a Sarnath. La bannera è puru la bannera di guerra di l'India. Lu disignu di sta bannera vinni criatu di Pingali Venkayya.


text:
Autucrazzìa
L'Autucrazzìa è na furma di cuvernu unni lu sìngulu ndividuu havi nu putiri privu di lìmiti. Nu mpiraturi pò eriditari lu putiri, ma veni cunzidiratu nu autòcrati anveci ca nu munarca quannu nti li sò manu si cuncentra nu putiri superchiu.
Discrizzioni[cancia | cancia la surgenti]
È na furma di cuvernu ca si sturicamenti si pò attruvari cchiossai nti l'Urienti. Nti lu munnu uccidintali si pò cunzidirari nu mudellu di autucrazzìa chiddu sviluppatu di la Russia mpiriali, quannu lu suvranu avìa lu tìtulu di Autòcrati di tutti li Russii, chiamànnusi a lu mudellu di lu Mpiru Bizzantinu, unni lu mpiraturi avìa lu tìtulu di basileus e autucraturi di li rumei.
La palora si pò macari rifiriri a nu paisi ca veni cuvirnatu nti sta manera.
Nu riggimi autucràticu addiventa n'uligarchìa quannu lu putiri veni cuntrullatu di diversi pirsuni ca rapprisèntanu pirò sula na nica parti di tutta la sucitati.
L'autucrazzìa duna pricidenza a lu statu-apparatu e no a lu statu-cuminitati.


text:
Aztechi
Lu pòpulu di l' Aztechi occupava la parti centru uccidintali di l'Amèrica cintrali, nzinu a cunquista spagnola. Sviluppatusi pi diversi sèculi, agghicau a liveddi di civiltà assai avanzati. L'urganizzazzioni pulìtica azteca era basata supra nu veru e propriu mpiru cu a capu nu mpiraturi, cunsidiratu nu diu viventi.
Li spagnoli stirminaru la civilità azteca, e n particulari tutti li reperti, spissu di oru chi tistimuniàvanu la ricchizza e lu liveddu di elabborazzioni chi l'aztechi àppiru.
Talìa puru[cancia | cancia la surgenti]
- Tenochtitlán, capitali di lu mpiru aztecu


text:
Crisi pulìtica taliana 2008
Lu jovidìa 24 di jinnaru dû 2008 lu Prisidenti dû Cunzigghiu dê Ministri talianu Rumanu Prodi pirdìu la vutazzioni di fidùcia ntô Sinatu, purtannu a la cascata dû sò cuvernu.
Sta crisi pulìtica s'appi pô ritiru dû supportu ô cuvernu di l'UDEUR, ca facìa parti dâ cualizzioni di l'Unioni di Rumanu Prodi e ca era ndispinzàbbili p'aviri la maggiuranza ô Sinatu; chistu succidìu doppu ca li media rifireru ca la prucura di Santa Maria Capua Vetere, nna na nchiesta supra la prisunta gistioni nun lècita dû putiri 'n Campania, ndagau lu ministru talianu dâ Giustizzia Climenti Mastella, mentri ca sò muggheri, Sandra Lonardo, prisidenti dû Cunsigghiu riggiunali dâ Campania, era a l'arresti dumiciliari. N'àutri quarchi 30 amministratura di l'UDEUR, cu àutri urdinanzi di custòdia cautilari, èranu cuinvurgiuti ntâ vicenna.
La vutazzioni pâ fidùcia ô cuvernu, ca si tinìu ô Sinatu ntra li 3 e li 19 dû vèspiru, si pirdìu pi 156 voti contra a 161 voti. Nu sinaturi (Scalera) s'astinìu, mentri ca tri nun èranu prisenti (Andriotti, Pallaru e Pininfarina).
Ntô mentri di nu dibbàttitu assai càudu, lu sinaturi dô partitu di l'UDEUR, Stèfanu Cusumanu, svinìu doppu c'avìa dittu dê sò ntinzioni di vutari pâ fidùcia ô cuvernu e doppu ca, pi chissu, li sò cullechi lu pigghiaru a mali palori e quarchi d'unu ci sautàu macari 'n coddu, dicènnuci "tradituri e pezzu di merda".
Rumanu Prodi avìa già vinciutu â Càmmira dê Diputati, arricivennu ddocu la fidùcia, ma ô Sinatu parìa assai diffìcili putiri aviri lu stissu risurtatu e si dici ca lu stissu Prisidenti Giorgiu Napulitanu l'avìa scunzigghiatu d'affruntari ssi vutazzioni.
Prodi stetti ô cuvernu ppi vinti misi, doppu aviri vinciutu l'alizzioni di l'Aprili 2006. Ntô frivaru 2007, lu Prisidenti dû Cunzigghiu avìa rassignatu li dimissioni, ca foru arrifiutati dô Capu dâ Ripùbbrica, e, doppu ca avìa vinciutu nu votu di fidùcia ntô Parramentu, s'avìa arristatu 'n càrrica.
Lu prisidenti Napulitanu, custatannu chi n'autru cuvernu nun era pussibbili, dicisi di sciogghiri li càmmiri e di urdinari elizzioni pulitichi novi, chi si tìnniru ntâ primavera. L'elizzioni foru vinciuti dû centru-destra di Silviu Berlusconi, chi accussì potti turnari ô cuvernu.


text:
Appenzellu Nternu
Appenzello nternu è nu menzu cantuni svizziru e forma cu Appenzellu sternu lu cantuni di Appenzellu. La pupulazzioni è di circa 15000 abbitanti e la capitali è Appenzellu. Comu lu menzu cantuni di Appenzellu sternu, l'econumia di Appenzellu nternu è basata tradizzioarmenti supra l'agricurtura. Celibbri è lu furmaggi Appenezeller di nu sapuri assai forti.
Lu cantuni è canusciutu puru pi essiri unu di l'urtimi a praticari la landsgemeinde, na antichissima forma di dimucràzzia diretta.


text:
1844
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- 6 di nuvèmmiru: La Ripùbblica Duminicana otteni la sò ndipinnenza dâ Spagna.
Nati[cancia | cancia la surgenti]
- 25 di frivaru: Mariu Rapisardi, pueta sicilianu
- 14 di marzu: Umbertu I di Savoia
- 15 di uttùviru: Friedrich Nietzsche, filòsufu
- 29 di nuvèmmiru: Gaitanu Ortisi, tinuri sicilianu.


text:
Pulibbiu
Pulibbiu (Πoλύϐιoς)(abberi lu 203 a.C. - 120 a.C.) fu nu scritturi grecu canusciutu pi li sò Stori nti 40 libbra, ca tratta di piríudo ntra lu 240 e lu 146 a.C.
Figghiu di Licorta, mèmmiru di la classi cuvirnanti greca, appi na aducazzioni militari e la sò attivitati pulítica si jittau supra lu mantinimentu di la nnipinnenza di la Liga achea. Comu a lu principali sustinituri di la pulítica di niutralitati nti la verra di Roma contru Persiu di Macidonia, fu nu di li 1.000 ostaggi achei ca li rumani purtàrunu a Roma nti lu 166 a.C. e arristanu ddà pi diciassett'anni. A Roma fu maistru di Scipioni Emilianu Africanu e fu ccu iddu nti la campagna pi la cunquista di Cartàggini (149 a.C.), doppu la distruzzioni di Corintu (146 a.C.) fu nti la Grecia, pi putiri fari ammigghiurari la tinta cundizzioni di la Grecia comu pruvincia rumana.
Doppu turnau arreri a Roma e si proccupau di studiari e scrivìu, ccu lonchi piríudi ampignati a viaggiari pi li paisi miditirranii. Doppu di la morti di Scipioni turnau nti la Grecia, unni murìu.
Ópiri[cancia | cancia la surgenti]
Pulibbiu fu unu di li primi sturiografi ca pruvau a prisintari la storia comu na seguenza di causi e effettu, la sò storia è appujata supra lu cundizziunamentu e supra li cunti di li veri tistimoni e pirsunaggi di li fatti.
Di li 40 libbra di li Stori ca scrivìu si nni sarvanu 5, di lu restu nn'avemu canuscenza pi Strabbuni.


text:
Sincrunizzazzioni di li Ruloggi
La Sincrunizzazzioni di li Ruloggi eni nu prubbrema dâ scenza di l'elabburazzioni e dâ ncignirìa ca avi a cchi fari cu l'idìa ca li rulògghi nterni di n'assai nùmmiru di computer putìssiru èssiri diffirenti ntra d'iddi.
Macari quannu sunnu sittati ccu attinzioni, li ruloggi doppu nu certu pirìudu di tempu si ni vanu pi li fatti soi ppi via di na dirivazzioni di ruloggiu ca eni causata di lu fattu ca li ruloggi cùntanu lu tempu nta na manera picca picca diffirenti a rìttima diffirenti.
Ci sunnu nu munzeddu di prubbremi ca accàpitanu comu ripircussioni di misurazzioni diffirenti e diversi suluzzioni, arcuni sunnu cchiu apprupriati di àutri nta certi cuntesti.
Ntâ cumunicazzioni siriali, certi pirsuni usanu li palori "sincrunizzazzioni di li ruloggi" sulu pi parrari supra a lu fattu di pigghiari nu signali di ruloggiu comu mitrònumu ppi fàrilu pulsari a la stissa friquenza di n'àutru (sincrunizzazzioni di friquenza e sincrunizzazzioni di fasi.)
Stu tipu di "sincrunizzazzioni di ruloggiu" eni usata ntâ sincrunizzazzioni di li telicumunicazzioni e nta lu rivilamentu dâ cadenza di baud autumàticu.
Prubbremi[cancia | cancia la surgenti]
D'arredi a la prisunta mpricisioni di lu tempu stissu, ci sunnu li mpricisioni di la difinizzioni di lu tempu stissu, ci sunnu prubbremi assuciati cu lu disalliniamentu ca sùmmanu cumplissitati ultiriuri nta nu sistema distribbuitu unni diversi computer hann'aviri bisognu di lu stissu tempu glubbali.
P'asèmpiu, nta li sistemi upirativi Unix lu cumannu make (faciri) ca eni utilizzattu pi cumpilari còdici novi o mudificati senza bisognu di ricompilari còdici ca nun hà statu canciatu.
Lu cummannu make aiuta lu ruloggiu dâ màchina ca sta funziunannu ppi ditirminari quali file surgenti hannu bisognu di èssiri ricumpilati.
Si li surgenti stannu sù file server siparati e li dui màchini hannu ruloggi ca nun sunnu sincrunizzati, lu prucramma make putissi macari nun prudùciri li risultati curretti.
Suluzzioni[cancia | cancia la surgenti]
Nta nu sistema cintralizzatu la suluzzioni eni cosa pei babbi; lu server cintralizzatu ci cumannu lu tempu di sistema.
L'algurìttimu di li cristiani e l'algurìttimu di Berkeley sunnu di li suluzzioni a lu prubblema di sincrunizzazzioni di li ruloggi nta n'ambienti server cintralizzatu.
Nta nu sistema distribbuitu lu prubblema eni cchiu cumplessu picchini lu tempu glubbali nun eni canusciutu.
lA suluzzioni di sincrunizzazzioni di ruloggiu cchiì usata supra Internet eni lu Prutucollu di Tempu di Riti (canusciutu megghiu ccu l'acrònimu ancrisi NTP ca fussi Network Time Protocol) ca s'abbasa supra n'architittura "clienti-sirbituri" supra lu passaggiu di missaggi UDP.


text:
Lingua ainu
La Lingua ainu (アイヌ イタㇰ, Aynu Itak; lingua giappunisi: アイヌ語) veni parrata dâ genti Ainu di l'isula giappunisi dû nord chiamata Hokkaido. Benchi è nanticchia simili â lingua giappunisi n certi rispetti, facirmenti Ainu è na lingua isulata, voli diri ca nun havi rifirenzi cu nudda lingua. La maggiuranza di linguisti cridinu ca lu vucabbulariu simili tra Ainu e Nivkh è pû fattu dî scanciamenti ricenti.
Ainu è na lingua chi sta pi muriri. Cci sunnu sulu 100 parranti nnô paisi di Nibutani (chi fa parti di Hokkaido) dunni si trovanu la maggiuranza di parranti. Pi tuttu Hokkaido, cci sunnu forsi 1000 parranti ndigini chi nun sunnu cchiù giovini di 30 (cu quarchi êccizzioni). La maggiuranza dî 150.000 Ainu in Giappuni parranu sulu lu giappunisi. Ma lu numiru di chiddi ca vonnu parrarila pi la sò lingua secunnu sta aumintannu, spiciarmenti in Hokkaido, a causa dî mpegni di l'attivista Ainu (chi era na vota puru un parlamintariu), Shigeru Kayano, un parranti ndiginu iddu stissu.
Liami esterni[cancia | cancia la surgenti]
- Ainu sentences (Ngrisi)
- Ethnologue entry for Ainu


text:
Chiesa Cattòlica Rumana
La Chiesa Cattòlica Rumana è na organizzazzioni riliggiusa chi si pruponi di diffùnniri lu missaggiu, li pricetti, e li raccumannazzioni di vita, secunnu la riliggiuni cristiana.
Ntra tutti l'organizzazioni chi si òccupunu di la diffusioni di la riliggiuni cristiana, la Chiesa Cattòlica Rumana è chidda chi havi cchiù adepti. Àutri cunfissioni cristiani, comu lu prutestantesimu, lu Cristianesimu ortodossu, si sipararu dâ chiesa cattòlica rumana â èpochi stòrichi diversi e pi mutivi dottrinali duvuti a diffirenzi di punti di vista dâ girarchìa di l'èbbica nta l'interpretazzioni dû messaggiu di Gesù Cristu.
Lu seggiu di la Chiesa Cattòlica Rumana si trova a Roma, ntâ cità dû Vaticanu, e l'organizzazioni geràrchica fa capu â figura dû Papa, chi attualmenti è Binidittu XVI. A carica di Papa è nna carica a vita, e quannu un Papa mori, tutti i cardinali si unginu au vaticanu, intra a cappella Sistina, affrescata di Michelangelu, pi eleggiri in segretu u nuovu Papa, di ddruocu vedi u dittu "muortu un Papa si nni fa n'antru", ca sta a significari u fattu ca u Papa c'è sempri, e anchi quannu iddru mori subitu d'uoppu n'antru Papa piglia u cumannu da Chiesa.
Orìggini[cancia | cancia la surgenti]
La difinizziuni e l'organizzazziuni ccrisiàstica canusciuta comu Chiesa Cattòlica Rumana nasci doppu dû 1054 quannu lu Papa di Roma Liuni IX fu scumunicatu dâ Chiesa Cattòlica (grecu: katholikos = universali), ca di tannu si dici Chiesa Cattòlica Ortudossa (dû grecu ortho = giusta, e dossia = fedi, duttrina), p'aviri arbitrariamenti agghiuntu la parola "filoque" (latinu = e dû figghiu) ô Credu e accussì canciatu la duttrina origginaria stabbilita dû Cunciliu di Niceni.
Nta li sèculi la Chiesa Cattòlica Rumana agghiunci â dottrina cristiana àutri dogmi, santi e ntirpritazziuni ca nun sunnu accittati di l'àutri cattòlici ortudossi, rinnennu sempri cchiù diffìcili li pussibbilità di junciri a n'accordu.
separatore


text:
Antigua e Barbuda
Antigua e Barbuda è nu statu situato ntô Mari dî Caraibbi.
Giografìa[cancia | cancia la surgenti]
È furmatu da 6 isuli: Antigua (unni sta la capitali, Saint John's), Barbuda, Green, Guiana, Long e Redonda. È nnipinnenti dô 1981 e cammora è parti dû Commonwealth dû Regnu Unitu. S'attruva ô nord di Guadalupa e ô livanti di Saint Kitts e Nevis e Montserrat.
Storia[cancia | cancia la surgenti]
Cristofuru Colombu fu u primu ca i vitti, ntê 1492. Ntê 1632 furu cunquistati dî ngrisi e dû 1981 sunnu nnipinnenti.


text:
Trattatu di Mignanu
Lu Trattatu di Mignanu dû 1139 misi fini a na dicina d'anni di guerra cuntìnua chi appi comu risurtatu di cunfirmari ufficialmenti l'unioni dî ducati cuntinintali di Pugghia e Calabbria câ Cuntìa di Sicilia.
Ntô 1130, l’Antipapa Anacletu II avìa ncurunatu Ruggero II re di Sicilia.
Lu papa liggìttimu Nnucenzu II, nun ricanuscìu stu tìtulu e tanti dî vassalli dâ pinìsula circàvanu a ribàttiri l’esircizziu di l’auturitati rigali di Ruggeru.
Duranti lu dicènniu dû 1130, Ruggeru abbattìu li soi vassalli unu pi unu finu a quannu, ntô 1137, lu mpiraturi Lutariu II ntramittìu a latu dû papa e cunquistau la granni parti dû sud.
La morti di Lutariu privau li baruna dû sud dû so alliatu e Ruggeru ricunquistau rapidamenti li soi tirritori. Ntô 1139 morìu lu Duca di Pugghia Rainulfu III di Alifi, alliatu dû papa e dû mpiraturi.
Nnucenzu e lu principi dipunutu Rubbertu II di Capua traseru 'n guerra pi riaffirmari la so auturitati, ma a Gallucciu, lu figghiu dû re, Ruggeru, fici la posta ê truppi papali cu sulu na migghiara di cavaleri e acchiappau lu papa e la sò curti.
Tri jorna doppu, lu 25 di giugnettu a Mignanu, Nnucenzu cunfirmau Ruggeru rex Siciliae ducatus Apuliae et principatus Capuae e lu mmistìu di sti tìtuli.
Pi di cchiù iddu numinau sò figghiu Duca e n'àutru figghiu, Alfonzu, Prìncipi di Capua.
Ntô 1143, Nnucenzu rifiutau di ricanùsciri lu trattatu ma Ruggeru ammitau a Rubbertu di Selby a attaccari la papali Beniventu. L'accordi di Mignanu foru cunfirmati.
Ntô 1156, cû Trattatu di Beniventu, lu tribbutu ô papa di 600 scifati, cuncurdatu cu Ruggeru II cû Trattatu di Mignanu dû 1139 fu cunfirmatu e n'àutru tribbutu di 400 scifati fu agghiunciutu pî novi terri cunquistati.
Vuci currilati[cancia | cancia la surgenti]
Bibbliografìa[cancia | cancia la surgenti]
- J.J. Norwich «The Kingdom in the Sun (1130-1194)», Londra, 1970


text:
Baroccu sicilianu
Cu l'esprissioni Baroccu sicilianu si ntenni la forma spiciali ca pigghiau l'architittura Barocca 'n Sicilia ntê sèculi XVII e XVIII, ricanuscìbbili nun sulu dî sò tìpichi linìi curvi e mutivi dicurativi Barocchi ma puru dî màschiri e putti, e di l'apparenza particularmenti sgargianti raramenti visìbbili a àutri banni. Nzinu a picca tempu fa stu stili avìa statu studiatu, ricanusciutu e apprizzatu picca, nunustanti lu studiu piunieristicu di Anthony Blunt.
Lu stili dû Baroccu Sicilianu emergìu in sèguitu ô ciurìri di ntirventi di ricustruzzioni succiduti ô divastanti tirrimutu ca nvistìu la Val di Notu ntô 1693. Prima di sta data lu stili Baroccu avìa statu usatu nta l'ìsula 'n manèra ngenua, pruvinciali e comu forma dialittali, evoluta di l'architittura autoctona chiuttostu chi dirivatu dî granni architetti barocchi di Roma. 'N sèguitu ô tirrimotu, architetti lucali, assai studiaru a Roma, asciaru [1] n'abbunnanzia di oppurtunitati di ricriari lu chiù sufisticatu Baroccu pupulari di l'èbbica. Lu travagghiu, e lu novu gèniri ntrodòttu ispirò ultiriuri architetti lucali a siquirinni l'esempiu. Avversu lu 1730 architetti nativi cumpitenti e patruna dû stili Baroccu arrivaru ê vèrtici di l'architittura di l'ìsula. La ntirpritazzioni dû stili puratò a na forma d'arti pirsunalizzata e radicata ntô tirritoriu. Ntô pinùrtimu dicenniu dû sèculu XVIII lu stili finìu pòi cu l'essiri rimpiazzatu dî novi modi ca prupunìanu lu neoclassicismu. L'era Barocca dâ Sicilia, adorna e riccamenti dicurata, riflittìa pirfittamenti la storia suciali dû paisi a ddu tempu, e vinni a simbuliggiari lu cantu dû cignu dâ nubbilitati siciliana. Lu finòminu, nnicatu cumu Àutu Baroccu Sicilianu, durau sulu cinquanta anni, ma lassau supra l'ìsula nu marchiu di identitati architittònica distinata a durari finu ô sèculu XXI.
L'UNESCO classificau ntô 2002 diversi citati dû sud est dâ Sicilia (Notu, Rausa, Catania, Sarausa, Caltaggiruni, Palazzolu Acreidi, Muorica, e Scicli) comu patrimoniu munniali di l'umanitati pi l'unicità di st'architittura tardu barocca. Asempî di baroccu sicilianu si ponnu asciari praticamenti nta tutti li citati dâ Sicilia sud-orientali e videmma ntra àutri paisi dâ Sicilia ca 'nn ddu piriudu eranu veru sviluppati, comu Naru (AG).
Lijami cû Wikizziunariu[cancia | cancia la surgenti]